Sogokan rasuah kepada pengundi bukan amalan Pas

0

BANGI, Isnin – Sumbangan orang awam yang disebut Tan Sri Abdul Hadi Awang tiada kaitan dengan calon, wakil atau parti itu sendiri.

Menjelaskan perkara itu, Ketua Penerangan Pas Pusat, Khairil Nizam Khairudin berkata, kenyataan Presiden Pas itu telah dipetik secara bercanggah dengan ucapan dan makna sebenar yang mahu disampaikan oleh Presiden UMNO, Datuk Seri Ahmad Zahid Hamidi.

“Merujuk kepada kenyataan Presiden UMNO (Ahmad Zahid) yang menyebut bahawa ‘Kalau dia (Pas) buat dipanggil sedekah, kalau kita (UMNO) buat dipanggil rasuah’, ternyata ia adalah suatu kenyataan yang jelas bercanggah dengan ucapan dan makna sebenar Presiden Pas.

Artikel berkaitan

Basikal lajak: Pertuduhan terhadap Ke Ting tidak sah

BN Menang Besar Jika PN, PH Tak Buat Perubahan

PRN: Enam negeri masih kekal sepakat bubar DUN serentak

Rohana pulangkan wang AS$10 juta, aset 1MDB

Menteri Perdagangan Dalam Negeri dan Kos Sara Hidup meninggal dunia

“Sedangkan Presiden Pas ketika menjawab soalan media di Negeri Sembilan semalam menyebut bahawa, undang-undang pilihan raya tidak membenarkan calon dan wakil calon memberikan sumbangan kepada pengundi tetapi jika ada individu atau orang awam yang hendak memberikan sumbangan, terpulang kepada mereka sendiri.

“Adapun sumbangan orang awam tersebut tiada kaitan dengan calon, wakil calon atau Pas sebagai sebuah parti yang bertanding,” katanya dalam satu kenyataan hari ini.

Pada Ahad, Ahmad Zahid yang juga Timbalan Perdana Menteri menasihati golongan ulama politik supaya tidak sesuka hati menukar hukum dan fatwa agama.

Katanya, tindakan itu boleh menyebabkan golongan tersebut tidak dihormati rakyat dan umat Islam sendiri.

Beliau berkata demikian ketika diminta mengulas pendirian Abdul Hadi yang mempertahankan pemberian wang tunai sewaktu kempen pilihan raya yang dikatakan tidak menyalahi peraturan kerana mendakwa ia sedekah kepada pengundi oleh orang awam.

Kenyataan Abdul Hadi itu susulan tindakan UMNO Terengganu yang memfailkan petisyen bagi kerusi Parlimen Marang, Kuala Terengganu dan Kemaman, dengan alasan wujud rasuah kepada pengundi di ketiga-tiga kerusi terbabit ketika kempen Pilihan Raya Umum Ke-15 (PRU15).

Mengulas lanjut, Khairul Nizam menegaskan, Pas tidak pernah mengamalkan sebarang bentuk politik wang atau sogokan rasuah kepada pengundi.

“Berbanding pihak lain yang terkenal dengan amalan politik wang sama ada dalam pemilihan parti mahupun pilihan raya dan tiada keabsahan moral untuk membangkitkan perkara ini,” ujarnya.


Terserah RoS putuskan keabsahan PAU 2022 – Ahmad Zahid

0

BANGI, Isnin – Timbalan Perdana Menteri, Datuk Seri Dr Ahmad Zahid Hamidi menyifatkan UMNO sebagai parti yang sangat terbuka kepada ahli untuk membuat sebarang aduan kepada Jabatan Pendaftaran Pertubuhan (RoS) berkenaan keputusan meluluskan usul tambahan pada Perhimpunan Agung UMNO (PAU) 2022.

Ahmad Zahid berkata demikian kepada pemberita ketika ditanya mengenai tindakan ahli UMNO Bahagian Kuala Nerus, Muhammad Aizat Fikri Mohd Nasir dan ahli UMNO Negeri Sembilan, Muhammad Fiqri Firdaus Muhammmad Rom membuat aduan kepada RoS berkenaan isu jawatan presiden dan timbalan tidak dipertandingkan pada pemilihan akan datang.

Menurut beliau, sememangnya terdapat klausa dalam Akta Pendaftaran 1966 yang menyatakan keputusan itu perlu dikemukakan kepada RoS.

“Pada hemat saya, isunya bukan untuk kelulusan daripada RoS tapi ‘dimaklumkan’.

Artikel berkaitan

Dong Zong Sarawak Kecam Jabatan Pendidikan Pahang

Isu Batu Puteh: Kerajaan serah kepada Parlimen buat keputusan

Muhyiddin hadapi satu lagi pertuduhan rasuah Isnin ini

Awas penipuan ibadah korban!

PN tidak mampu tawan Pulau Pinang

“Segala proses mesyuarat sudah mematuhi Perlembagaan UMNO dan Pengerusi Tetap Persidangan turut mengikut peraturan mesyuarat.

“Jadi jika ada laporan atau sebarang aduan yang dibuat kepada RoS, UMNO amat terbuka untuk mereka kemukakan. Kita harap RoS menerima keputusan yang dibuat PAU minggu lalu sebagai keputusan yang absah,” kata Ahmad Zahid ketika melawat tapak pembinaan Jambatan Bagan Datuk – Kampung Sejagop hari ini.

Menteri Kemajuan Desa dan Wilayah itu berkata, biarkan RoS memuaskan hati mereka yang membuat analasis dan spekulasi berkenaan isu jawatan presiden dan timbalan presiden tidak dipertandingkan.

“Saya menyerahkan diri kepada perwakilan dan mereka sudah membuat keputusan pada PAU minggu lalu.

“Apa yang penting adalah perpaduan dalam kepimpinan UMNO dapat dipertahankan,” katanya.


Yadim, Kit Siang kutuk tindakan bakar al-Quran di Sweden

0

BANGI, Isnin – Yayasan Dakwah Islamiah Malaysia (Yadim) menyatakan sokongan penuh kepada Perdana Menteri, Datuk Seri Anwar Ibrahim yang mengutuk tindakan membakar al-Quran oleh ahli politik pelampau kanan Sweden-Denmark, Rasmus Paludan.

Ketua Pegawai Eksekutif Yadim, Tuan Kamarul Arief Tuan Soh berkata, kemarahan dan kekecewaan rakyat Malaysia terutamanya penduduk majoriti Islam berikutan insiden itu adalah wajar.

“Kami percaya sikap biadap berkenaan tidak melambangkan budaya dan kepercayaan majoriti rakyat Sweden yang lain. Tindakan ini seharusnya dihentikan segera untuk mengelak keadaan menjadi lebih buruk.

“Selain mengadakan bantahan menerusi saluran diplomatik, Yadim percaya bahawa ajaran Islam dan al-Quran mesti disebarkan bukan sahaja di dunia Islam semata-mata,” katanya dalam kenyataan hari ini.

Artikel berkaitan

Kapsul Sejarah: Yaman Konflik Tak Bernoktah

Oslo Jadi Tuan Rumah Perbincangan Taliban

Israel serbu Universiti Birzeit, culik 5 pelajar Palestin

Tindakan Israel serbu Al-Aqsa hina sensitiviti umat Islam sedunia

Kes Positif Global Melebihi 350 Juta

Tuan Kamarul berkata, mesej ke arah belas kasihan, rahmah dan kasih sayang serta budi bahasa yang terdapat dan selalu ditegaskan dalam al-Quran mesti ditegakkan serta sebarang percubaan untuk mengundang kebencian dan keganasan atas alasan kebebasan dan hak asasi manusia tidak boleh dibenarkan.

Sementara itu, veteran DAP, Lim Kit Siang berkata, tindakan Paludan bukan sahaja satu perbuatan yang mencemarkan kitab suci agama Islam tetapi juga satu bentuk ucapan kebencian yang tidak dapat diterima sebagai ‘kebebasan bersuara’ dalam mana-mana masyarakat bertamadun.

“Pembakaran kitab suci agama Islam adalah satu bentuk Islamofobia yang jelas, namun pada masa yang sama tindakan mengada-adakan Islamofobia dengan tidak adanya fenomena ini untuk menimbulkan kebencian dan syak wasangka juga merupakan satu perkara yang tidak bermoral, tidak bertanggungjawab dan jahat,” katanya dalam kenyataan.

Semalam Anwar dilaporkan bukan sahaja mengutuk sekeras-kerasnya tindakan itu, malah menggesa kerajaan Sweden supaya mengambil tindakan segera ke atas pelaku perbuatan keji tersebut selain memastikan langkah drastik pada masa depan untuk menangani peningkatan Islamofobia yang membimbangkan di negara itu.

Paludan, pemimpin parti pelampau kanan Denmark ‘Stram Kurs’, diberikan kebenaran membakar al-Quran pada Sabtu di luar Kedutaan Turkiye di Stockholm yang membangkitkan kemarahan penganut Islam di seluruh dunia. – Bernama


APM Johor siap siaga amaran hujan berterusan tahap bahaya

0

BANGI, Selasa –
Angkatan Pertahanan Awam Malaysia (APM) Negeri Johor menyenaraikan 432 ‘
hotspot
‘ kawasan banjir di Johor susulan amaran hujan berterusan tahap bahaya yang dikeluarkan Jabatan Meteorologi (MetMalaysia) terhadap Johor, semalam.

Pengarah APM Johor, Penolong Pesuruhjaya Kamal Mokhtar berkata, seramai 1,000 anggota diarahkan bersiap siaga terhadap kemungkinan banjir susulan amaran hujan berterusan tahap merah bermula kelmarin hingga esok.

Tambah beliau, kawasan kediaman berdekatan sungai serta tempat rendah berisiko untuk dinaiki air bah jika hujan lebat berterusan lagi seperti semalam.

Artikel berkaitan

Caruman Baharu Dikreditkan Sepenuhnya Ke Akaun 1

Tanpa Arahan Pm, Azam Baki Undur Diri Atau Berehat – Penganalisis

Kerajaan Perlu Teliti Semula Import Ayam Luar

Menteri Sahkan, Dana RM100 Juta Untuk Najib

Zuraida Sedia Lepas Jawatan Kabinet

Kamal memaklumkan setakat ini tiada pusat pemindahan sementara (PPS) secara rasmi dibuka walaupun berlaku banjir kilat di Batu Pahat, Kota Tinggi, Muar, Pontian, Kluang dan Tangkak.

Malam tadi, MetMalaysia mengeluarkan amaran hujan berterusan tahap bahaya sehingga esok di Johor membabitkan daerah Johor Bahru, Kulai, Kota Tinggi, Kulai dan Mersing.


Ayahanda Harimau Kumbang kumpulan gengster kutip hutang, tarik kereta

0

BANGI, Selasa – Pegawai dan anggota yang ditahan kerana terbabit dengan kumpulan kongsi gelap dikenali sebagai Ayahanda Harimau Kumbang (AHK) dikatakan terbabit gengsterism dan keganasan termasuk ugutan jenayah.

Antara aktiviti yang dilakukan kumpulan terbabit seperti mengutip wang pinjaman bagi pihak ah long dan tarik kereta.

Bagaimanapun, Ketua Polis Terengganu, Datuk Rohaimi Md Isa berkata, tidak semua pegawai dan anggota yang ditahan terbabit dengan aktiviti keganasan.

“Kita sudah mengenal pasti aktiviti dilakukan kumpulan terbabit dan setakat ini kita pasti tidak semua pegawai dan anggota yang ditahan itu terbabit dengan aktiviti keganasan sebaliknya antara mereka ada yang sekadar menyertai sebagai ahli biasa.

Artikel berkaitan

PN jangka proses agihan kerusi selesai Ahad ini

Masa Belajar Pendidikan Islam Lebih Di SK Daripada SJK

Pemimpin tertinggi parti politik akan didakwa SPRM?

Gaji minimum : 100 pekerja protes di hadapan pejabat Perdana Menteri

Tiada hukuman mati mandatori, penjara sepanjang hayat bermula hari ini

“Semua mereka yang bertugas di Ibu Pejabat Polis Daerah (IPD) Dungun dan IPK Terengganu ditahan di Dungun dan Kuala Terengganu antara Khamis dan Sabtu,” katanya pada sidang media di Ibu Pejabat Polis Kontinjen (IPK) hari ini.

Beliau berkata, 10 daripada 14 yang ditahan berusia antara 20 hingga 49 sudah dikenakan perintah tahan kerja bermula petang semalam, manakala yang lain masih ditahan reman hingga esok.

“Siasatan dilakukan mengikut Seksyen 43 Akta Pertubuhan 1966 dan Seksyen 7(1) Akta Bahan Kakisan Dan Letupan 1958,” katanya.

Rohaimi berkata, hasil siasatan, kumpulan diketuai lelaki berusia 39 tahun dikenali sebagai Hussin Hassan itu dipercayai adalah serpihan daripada Pertubuhan Selendang Merah yang kini memiliki keahlian seramai 200 hingga 300 orang dikatakan aktif menjalankan aktiviti itu sejak 2021.

“Bagaimanapun, Selendang Merah (Pertubuhan) adalah pertubuhan berdaftar dan setakat ini kita tidak ada menerima sebarang aktiviti keganasan membabitkan pertubuhan itu. Kita akan meminta supaya kumpulan ini (AHK) diwartakan sebagai haram,” katanya.

Susulan penahanan itu, beberapa barangan dirampas membabitkan pelbagai barangan dan peralatan termasuk senjata berbahaya yang digunakan kumpulan terbabit iaitu enam bilah pedang, dua badik, satu ekor pari yang diubahsuai menjadi senjata berbahaya.

Turut dirampas lapan kereta, 28 telefon bimbit, borang keahlian, logo pertubuhan, baju serta al-Quran, sejadah, songkok dan kain kapan dipercayai digunakan bagi upacara baiah.

Beliau meminta agar masyarakat sekitar membantu dalam menyalurkan maklumat terus kepada pihak JSJ IPK mengenai kumpulan berkenaan atau terus ke Pejabat Ketua Polis Terengganu.

Media semalam melaporkan Polis Diraja Malaysia (PDRM) menahan sekurang-kurangnya 14 anggota dan pegawai kanan yang bertugas di dua Ibu Pejabat Polis Daerah (IPD) dan peringkat kontinjen dari pantai timur, Jumaat lalu.

Pegawai dan anggota pelbagai pangkat itu adalah antara 21 individu termasuk orang awam berusia 20-an hingga 40-an yang ditahan.

Mereka ditahan selepas disyaki terbabit dengan kumpulan kongsi gelap dikenali sebagai kumpulan Ayahanda Harimau Kumbang (AHK) dalam satu operasi khas dikenali sebagai Op Selendang.


Beri ‘sedekah’ kepada pengundi tetap rasuah – Azam Baki

0

BANGI, Selasa –
Suruhanjaya Pencegah Rasuah Malaysia (SPRM) akan menyiasat apa sahaja bentuk rasuah berlandaskan peruntukan undang-undang dan bukan tertakluk kepada pemahaman peribadi.

Pesuruhjaya SPRM, Tan Sri Azam Baki berkata, sedekah atau sumbangan kepada pengundi tetap rasuah walaupun apa sekali pun seseorang itu menggambarkannya kerana undang-undang jelas memberi maksud dengan pembelian undi.

Memetik
The Star
, Azam menegaskan, Seksyen 10 (a) mentakrifkan secara terperinci perbuatan rasuah sebelum, semasa dan selepas pilihan raya yang dilakukan secara langsung atau tidak langsung oleh calon sendiri atau oleh wakil bagi pihaknya.

Artikel berkaitan

Sampai Bila Mahu Biarkan Negara ditadbir Pemimpin Rakus – ISMA

LHDN serbu rumah Hamzah, rampas fail, dokumen pemilikan aset

Keluarga Adib Tarik Rayuan Komital Terhadap Tommy Thomas

Pelajar Tahfiz  pukul lelaki kurang siuman, niat mahu bantu tukang masak kantin

Gambar dipercayai berunsur seksual adalah tangkap layar aplikasi

Katanya, sesiapa yang didapati bersalah boleh dipenjara maksimum dua tahun, denda antara RM1,000 dan RM5,000, serta penjara sehingga setahun.

Tambahnya, calon juga boleh hilang kelayakan sebagai wakil rakyat dan kehilangan hak untuk bertanding pada pilihan raya selama lima tahun jika mereka didapati bersalah melakukan kesalahan itu.

Beliau berkata, SPRM sudah membuka kertas siasatan berhubung pemberian wang tunai ketika kempen pilihan raya seperti dilihat dalam satu video yang berlaku di Terengganu.


Budaya derma sudah sebati dengan ahli Pas

0

BANGI, Selasa – Pas Perak mendakwa kenyataan UMNO menyamakan budaya infaq atau sedekah yang dihidupkan parti itu dengan rasuah, menunjukkan kecelaruan yang membahayakan negara.

Apatah lagi, yang ditegaskan Presiden Pas, Tan Sri Abdul Hadi Awang adalah derma dan sedekah orang awam, meskipun pada musim pilihan raya.

Pesuruhjaya Pas Perak, Razman Zakaria berkata, parti itu telah lama menghidupkan budaya infaq atau derma yang menjadi tuntutan Islam.

“Terkini Pas Perak sedang menggerakkan usaha membangunkan kompleks sendiri atas tanah seluas 10 ekar hasil infaq dan derma yang digerakkan melalui kutipan di kawasan-kawasan Pas.

Artikel berkaitan

Negeri Sembilan bubar DUN 1 Jun

80, 000 rakyat Israel bantah pembaharuan badan kehakiman

Pesta Holi dicemari pencabulan ke atas wanita

6.1 juta pencarum KWSP bawah 55 tahun miliki simpanan kurang RM10,000

KJ jumpa PN minggu hadapan

“Usaha itu diteruskan lagi untuk membina bangunan yang akan dibuat secara beransur-ansur,” katanya dalam kenyataan pada Isnin.

Beliau berkata demikian bagi mengulas kenyataan Presiden UMNO, Datuk Seri Ahmad Zahid Hamidi yang menempelak Abdul Hadi yang menyifatkan pemberian wang tunai ketika kempen pilihan raya hanya sedekah kepada pengundi.

Ahmad Zahid sebelum ini mendakwa, sebagai ulama, pemimpin Pas seharusnya mempunyai integriti dan tidak boleh bertukar ‘fatwa’ sesuka hati.

Mengulas lanjut, Razman menegaskan bahawa budaya derma telah menjadi darah daging dan sebati dalam perjuangan ahli Pas.

“Di seluruh negara rakyat akan bertemu dengan markas-markas Pas hinggakan peringkat cawangan. Ia milik parti hasil sumbangan ahli.

“Selain itu, institusi pendidikan Pas juga dibina atas sumbangan derma sama ada musim atau di luar musim pilihan raya. Tiada parti selain PAS yang miliki pusat dan markas hingga peringkat cawangan.

“Semua aktiviti Pas adalah derma ahli dan rakyat yang prihatin hingga Pas dikenali dengan parti ‘tin milo’,” katanya.

Beliau berkata, mungkin bagi mereka yang biasa bergelumang dengan rasuah melihat setiap pemberian itu bermaksud kepentingan diri.

Bagaimanapun, bagi Pas dan ahli mereka, setiap sumbangan derma bermatlamat akhirat serta amalan rasuah adalah sesuatu perbuatan keji dalam Islam.


Dadah, pornografi punca sumbang mahram tinggi di Kelantan

0

BANGI, Selasa – Pertubuhan Ikram Malaysia (Ikram) Kelantan mendedahkan dadah dan pornografi menjadi punca utama kepada perlakuan sumbang mahram di negeri ini.

Ketua Wanitanya, Profesor Madya Dr Dasmawati Mohamad berkata, perkara tersebut disifatkan sebagai meruncing berpandukan kepada laporan akhbar yang menunjukkan 197 orang ditahan polis sepanjang tahun lalu selepas terbabit kes rogol, sumbang mahram dan penyalahgunaan dadah.

“Itu laporan yang dikeluarkan pada 20 Mac 2022 lalu. Melihat kepada laporan itu, kita perlu gusar dan gerun dengan situasi ini,” katanya.

Sebahagian daripada individu yang menjayakan seminar ‘Haruan Makan Anak’ di Perpustakaan Awam Kelantan, Kota Bharu pada Isnin.

Menurut beliau, berpandukan kepada situasi tersebut, Wanita Ikram negeri terpanggil menganjurkan seminar ‘
Haruan Makan Anak
’ untuk memberi kesedaran dan mendidik masyarakat terutama ibu bapa dalam mencegah berlakunya insiden sumbang mahram dalam rumah sendiri.

Artikel berkaitan

Keluarga Nazrin Hassan Mohon Pendakwaan Fail Rayuan

Tiada Agenda Besar Punca Muafakat Parti Politik Melayu Rapuh

KWSP lancar i-Sayang, suami boleh carum dua peratus untuk isteri

Rumah Musnah Kesan Banjir & Rempuhan Balak

Sekolah Vernakular Bukan Badan Awam, Layakkah Dapat Peruntukan?

Ujarnya, usaha advokasi itu tidak terhad untuk ibu bapa sahaja malah golongan guru.

“Setiap daripada kita perlu memainkan peranan untuk menangani isu ini. Sebagai ibu bapa, tugas mereka adalah mendidik anak-anak tentang aurat, sentuhan selamat dan adab pergaula

“Melatih anak-anak supaya berkongsi maklumat dan tidak berahsia, sentiasa ambil peduli setiap aduan mereka. Menjadikan al-Quran sebagai sumber rujukan di dalam pendidikan anak-anak dan perhubungan suami isteri,” katanya.

Dr Dasmawati berkata, pengukuhan institusi kekeluargaan dalam masyarakat adalah melalui hubungan keluarga yang sihat dan menjadikan rumah selamat.

Tambahnya, sebagai anggota masyarakat, keterlibatan dan kesedaran masyarakat terhadap penderaan seksual kanak-kanak perlu ada.

“Iaitu dengan cara membuat aduan dan pelaporan kepada pihak yang bertanggungjawab seperti Jabatan Kebajikan Masyarakat (JKM), pihak polis dan hospital, menggunakan talian kasih 15999,” katanya.

Seminar ‘
Haruan Makan Anak
’ yang diadakan di Perpustakaan Awam Kelantan semalam, melibatkan tiga panel iaitu Yang Dipertua Ikram Kelantan, Che Rahimi Samat; Timbalan Pengarah JKM Kelantan, Siti Nor Hasma Mat Isa dan Pengerusi Raudhah Sakeenah Kelantan (RSK), Prof Madya Dr Zaharah Sulaiman. – Sinar Harian


Isu ancam keharmonian, perpaduan harus ditangani pantas, cekap – Sultan Johor

0

BANGI, Selasa – Isu-isu yang dikhuatiri boleh mengancam keharmonian dan perpaduan Bangsa Johor seharusnya ditangani dengan cekap oleh pihak berkuasa, titah Sultan Ibrahim Sultan Iskandar.

Sultan Johor yang merujuk dakwaan tular berkaitan bengkel peperiksaan dianjurkan khusus bagi pelajar Islam oleh sebuah sekolah menengah di Johor Bahru bertitah, tindakan pantas dan tepat oleh pihak berkuasa boleh membantu mencegah kekeliruan dan penularan sentimen berbaur kebencian.

“Saya tidak mahu Bangsa Johor keliru dan mula berburuk sangka antara satu sama lain. Saya cukup menitik-beratkan betapa pentingnya persefahaman, perpaduan dan toleransi antara kaum kita yang pelbagai.

Artikel berkaitan

Bekalan telur ayam import dari India tiba di KLIA

Sanusi menghadap Sultan Kedah mohon perkenan tarikh bubar DUN

Tiada rakyat Malaysia terbabit gempa bumi Singkil, Aceh

KPM tidak bercadang wujud silibus baharu berkaitan patriotisme

Tiada Waran Tangkap Buat Rosmah

“Jabatan Pendidikan seharusnya bertindak pantas untuk menangani situasi sebegini agar tidak menular emosi negatif serta perkara tidak sahih dalam kalangan rakyat.

“Ia juga merupakan pengajaran kepada semua pihak yang perlu menangani rasa tidak puas hati mereka,” titah baginda kepada Royal Press Office (RPO) hari ini.

Baginda bertitah, tiada individu patut disisihkan daripada sesuatu program awam kerana agama atau bangsanya.

“Jika benar ada yang diasingkan kerana itu, maka tindakan perlu diambil kepada penganjur. Begitu juga jika didapati ada tuduhan tidak benar dan dilemparkan oleh pihak tidak bertanggungjawab,” titah baginda.

Sebelum ini, tular di Twitter berkait tangkap layar dalam kumpulan WhatsApp ibu bapa dan kakitangan sekolah yang melahirkan rasa tidak puas hati segelintir ibu bapa selepas sekolah itu didakwa mengadakan bengkel SPM secara eksklusif untuk pelajar Islam yang berprestasi rendah dalam akademik.


Kedah umum cuti peristiwa 5 Februari sempena Thaipusam

0

BANGI, Selasa – Kerajaan Kedah meluluskan pemberian cuti peristiwa pada 5 Februari ini bersempena sambutan Thaipusam.

Menteri Besar, Datuk Seri Muhammad Sanusi Md Nor berkata, kelulusan itu dipersetujui dalam mesyuarat EXCO 18 Januari lalu.

“Pemberian cuti peristiwa ini adalah bertujuan untuk memberikan kemudahan kepada penganut Hindu di negeri ini meraikan hari kebesaran agama mereka bersama keluarga.

“Kepada yang bukan beragama Hindu, pemberian cuti peristiwa ini juga diharap dapat memberikan mereka manfaat yang sebaik-baiknya memandangkan ia jatuh pada Ahad yang berturutan dengan cuti mingguan,” katanya dalam kenyataan hari ini.

Artikel berkaitan

Sultan Kedah seru kerajaan sokong Projek KXP

Tun M yakin Anwar dalang lokasi penganjuran Proklamasi Melayu dibatalkan

PRU-15 Boleh Disegerakan Jika Kes Aktif Kekal Menurun – Pakar

PN kemuka nama calon MB dalam masa terdekat – Muhyiddin

BAJET 2023 : Tingkatkan peruntukan pembangunan kokurikulum Islam – ISMA

Isu cuti peristiwa sempena perayaan Thaipusam di Kedah hangat diperdebatkan pada awal 2021 apabila kerajaan negeri memutuskan tiada cuti peristiwa untuk perayaan itu.

Pada waktu itu Muhammad Sanusi menegaskan bahawa keputusan kerajaan negeri bukan bertujuan untuk menafikan hak penganut Hindu sebaliknya rakyat sememangnya telah pun ‘dicutikan’ oleh Perintah Kawalan Pergerakan (PKP).


Kerajaan perlu siasat dakwaan ‘sedekah’ pengundi

0

BANGI, Selasa – Kadar integriti pihak berkuasa kerajaan di bawah pimpinan Perdana Menteri, Datuk Seri Anwar Ibrahim kini diuji bagi memastikan siasatan bebas berhubung dakwaan sogokan sedekah yang diperakui oleh ahli kepimpinan Pas.

Naib Ketua Wanita UMNO Malaysia, Datuk Norliza Abdul Rahim berkata, rakyat sedang menilai sejauh mana reformasi demokrasi di bawah pimpnan Anwar dapat ditunaikan bagi mengekang rasuah, korupsi serta salah guna yang dlaung-laungkan selama ini.

“Bagaimana kerajaan dapat memastikan badan berwajib bebas melakukan siasatan dan pendakwaan setelah berpuas hati dengan siasatan tersebut.

“Bagaimana pula pendakwa raya bertindak setelah laporan siasatan diserahkan,” katanya dalam kenyataan hari ini.

Artikel berkaitan

Pas sedia beri kerjasama kepada SPRM

‘Halang hak rakyat, sekat peruntukan pembangkang, jawablah di akhirat kelak’

Jahidah yang dipukul hingga koma, sah bercerai fasakh

Tajuddin Putar Belit, Takut SPRM – Puad Zarkashi

DONG ZONG RAKUS, SEPATUTNYA PERKASA SISTEM PENDIDIKAN KEBANGSAAN

Terdahulu, Presiden Pas, Tan Sri Abdul Hadi Awang mendakwa, pemberian wang oleh segelintir individu kepada pengundi ketika Pilihan Raya Umum ke-15 (PRU15) adalah sedekah.

Beliau membalas kenyataan itu sebagai reaksinya terhadap tindakan UMNO Terengganu yang menfailkan petisyen pilihan raya bagi mencabar keputusan PRU15 di tiga kerusi Parlimen iaitu Marang, Kuala Terengganu dan Kemaman yang dimenangi oleh calon Pas.

Sehubungan itu, Suruhanjaya Pencegah Rasuah Malaysia (SPRM) dalam satu laporan memaklumkan, pihaknya sudah membuka kertas siasatan berhubung pemberian wang tunai ketika kempen pilihan raya seperti yang dipaparkan di sebuah video yang berlaku di Terengganu.

Sementara itu, Norliza memaklumkan, kenyataan terbuka  yang dikeluarkan oleh Presiden Pas mengenai sedekah sewaktu pilihan raya bukanlah satu kesalahan, berjaya mengejutkan pelbagai  pihak di negara ini.

Setiausaha Agung Perikatan Nasional (PN), Datuk Seri Hamzah Zainudin pula menyatakan, segala bentuk pemberian bergantung kepada niat seolah-olah bersetuju dengan kenyataan Abdul Hadi.

“Kerajaan Malaysia Madani wajib bertegas dalam membanteras pihak-pihak tidak bertanggung jawab mendoktrin ‘sedekah’ ke dalam pemikiran anak-anak muda ini.

“Perlu diingat, anak muda pewaris masa hadapan negara. Rosak pemikiran anak muda akan rosaklah masa hadapan negara kita,” kata Norliza.


Putra bantah himpunan desak kerajaan mansuh Sosma

0

BANGI, Selasa – Parti Bumiputera Perkasa Malaysia (Putra) menentang sebarang bentuk perhimpunan yang dianjurkan pihak-pihak tertentu bagi mendesak banduan yang dihukum bawah Akta Kesalahan Keselamatan (Langkah-Langkah Khas 2012) (Sosma) dibebaskan.

Putra turut menentang sebarang usaha mendesak kerajaan agar akta itu dimansuhkan.

Ketua Penerangan Putra, Shahrulufti Sharif berkata, beliau mengajak seluruh rakyat Malaysia yang prihatin bersama parti itu menggagalkan usaha pihak terbabit daripada mengganggu gugat keselamatan negara dan rakyat khususnya.

Artikel berkaitan

Padah tukar eBelia kepada wang tunai, pelajar berputih mata

Baik Khairy sertai platform politik sedia ada – Tuan Ibrahim

Perkataan ‘Rahmah’ pada menu tidak halal kurang sesuai

Percepat laksana Akta Pendanaan Politik, elak amalan rasuah

Hukuman mati mandatori, penjara sepanjang hayat dihapus

“Putra dari awal penubuhan lagi komited untuk kerajaan kekalkan Sosma tanpa pindaan dan pada masa sama membawa balik Akta Keselamatan Dalam Negeri (ISA) bagi mengelakkan huru-hara serta ancaman kepada keselamatan rakyat.

“Malaysia mempunyai majoriti 70 peratus bumiputera Melayu di bawah payung negara iaitu Yang di-Pertuan Agong dan Majlis Raja-Raja Melayu.

“Malaysia juga merupakan negara Ketuanan Melayu yang lahir daripada Persekutuan Tanah Melayu, bukan Sri Lanka. Oleh itu, Melayu bumiputera mengutamakan keselamatan rakyat dan negara, bukan mementingkan diri sendiri atau kepentingan politik,” katanya.

Beliau mengulas kenyataan pemimpin DAP, P. Ramasamy yang dilaporkan akan menganjurkan kempen di seluruh negara bagi menggesa kerajaan memansuhkan Akta Sosma dan membebaskan lebih 100 tahanan yang ditahan bawah akta itu.

Timbalan Ketua Menteri Pulau Pinang itu turut menyifatkan Akta Sosma sebagai kejam dan menyebabkan ramai yang ditahan dalam penjara menunggu perbicaraan tanpa tempoh masa ditetapkan.

Dia menggesa Perdana Menteri, Datuk Seri Anwar Ibrahim dan Menteri Dalam Negeri, Datuk Seri Saifuddin Nasution Ismail supaya membebaskan tahanan Sosma terlebih dahulu sebelum kerajaan menyemak semula undang-undang yang membolehkan penahanan selama 28 bulan tanpa bicara seperti dalam kes tahanan dari Sungai Petani, Kedah.

Mengulas lanjut kenyataan Naib Pengerusi DAP Pulau Pinang itu, Shahrulufti berkata, Putra akan berjuang memastikan Akta ISA dikembalikan dan Sosma dikekalkan demi menjamin keselamatan negara dan warganegara.

“Sangat mudah, Ramasamy. Putra mahu kerajaan kembalikan ISA kerana Sosma tidak cukup untuk menjamin keselamatan negara dan rakyat.

“Ramasamy cuba membawa masalah kepada Malaysia dan desakan itu pula tidak lebih untuk kepentingan politik mereka.

“Putra mengingatkan Ramasamy, jika hendak kekal sebagai Timbalan Menteri Pulau Pinang, dia mesti memastikan negara ini selamat dan demokrasi dapat berfungsi dengan berkesan,” katanya.


Sweden tiada harapan dapat sokongan Turkiye sertai NATO – Erdogan

0

BANGI. Selasa –
Turkiye memberi amaran kepada Sweden agar tidak mengharapkan sokongan negara itu untuk menyertai Pertubuhan Perjanjian Atlantik Utara (NATO) selepas insiden bakar al-Quran di Stockholm.

Presiden Turkiye, Recep Tayyip Erdogan menyifatkan kes pembakaran Al-Quran di Sweden merupakans satu jenayah kebencian yang menggugat agama Islam

Kenyataan itu dikeluarkan Presiden Turkiye, Recep Tayyip Erdogan semalam, sekali gus menjadikan peluang Sweden dan Finland untuk menyertai pertahanan itu semakin jauh sebelum pilihan raya Turkiye.

“Sweden tidak sepatutnya mengharapkan sokongan Turkiye untuk NATO. Adalah jelas bahawa mereka yang menyebabkan aib di hadapan kedutaan kita, tidak boleh mengharapkan sebarang kebajikan berhubung permohonan untuk menjadi ahli NATO,” katanya.

Erdogan berkata, Sweden sepatutnya tidak mengharapkan sokongan bagi perjanjian NATO selepas membiarkan insiden membakar al-Quran di hadapan kedutaan Turkiye.

Artikel berkaitan

Delegasi Hamas tunaikan umrah

Sudan : 30 rakyat Malaysia selamat tiba di Port Sudan

Kurang 12 jam, gempa susulan landa Turkiye

Rakyat Malaysia di Rusia, Armenia, Belarus dinasihat berwaspada

Ribuan rakyat Palestin sertai protes mega

Katanya, pembakaran kitab suci umat Islam adalah jenayah kebencian yang tidak dapat dipertahankan dengan kebebasan bersuara.

Namun, Menteri Luar Sweden, Tobias Billstrom berkata, beliau tidak boleh mengulas mengenai kenyataan itu kerana mahu memahami dengan tepat apa yang dikatakan.

Terdahulu, Turkiye telah membatalkan lawatan Menteri Pertahanan Sweden, Pal Jonson ke negara berkenaan yang sepatutnya dijadualkan pada 27 Januari ini susulan tindakan biadap terhadap umat Islam itu.

Perkara tersebut disebabkan seorang ahli politik Sweden, Rasmus Paludan membakar kitab suci al-Quran di hadapan Kedutaan Turkiye selepas mendapat permit kerajaan Sweden.


Tiada diskriminasi dalam penganjuran bengkel SPM

0

BANGI, Selasa – Kementerian Pendidikan (KPM) menegaskan, tidak berlaku sebarang isu diskriminasi terhadap pelajar dalam program bengkel pembelajaran sebuah sekolah di Johor.

Kementerian berkenaan dalam satu kenyataan berkata, Bengkel Persediaan Sijil Pelajaran Malaysia (SPM) itu membabitkan calon dari sebuah sekolah menengah di Johor Bahru.

Berdasarkan maklum balas awal diterima KPM daripada Jabatan Pendidikan Negeri (JPN) Johor berhubung program itu, laporan awal mendapati bengkel tersebut adalah salah satu daripada pelbagai perancangan pihak berkaitan bagi memastikan semua murid tanpa mengira kaum dapat membuat persediaan menjelang peperiksaan SPM.

Artikel berkaitan

Gaji, upah penjawat awam akan dibincang semula

Kanak-kanak Syria kutip cebisan roti dan disimpan

Abang Iskandar angkat sumpah jawatan & taat setia sebagai Presiden Mahkamah Rayuan

2.57 Juta Pengundi Biasa Layak Mengundi

Rumah Terbuka Malaysia Madani hanya bermotif politik

“Pada 19 dan 20 Januari 2023, Bengkel Persediaan SPM untuk calon telah dilaksanakan dahulu di Hotel Suasana, Johor Bahru membabitkan 30 orang calon yang gagal dalam mata pelajaran Bahasa Melayu dan Sejarah serta melibatkan calon GALUS (gagal lulus) dalam beberapa mata pelajaran lain.

“Bengkel yang dilaksanakan diasingkan mengikut siri untuk mengelakkan gangguan terhadap calon yang sedang membuat persiapan bagi menyambut perayaan Tahun Baharu Cina.

“KPM dimaklumkan bahawa bengkel susulan yang sama bagi calon lain juga telah dirancang untuk dilaksanakan pada 26 dan 27 Januari 2023 bertempat di hotel yang sama.

“Hasil siasatan mendapati tiada isu diskriminasi terhadap semua calon yang akan menduduki SPM dalam program yang telah dirancang oleh pihak sekolah dengan melibatkan pegangan agama berbeza sebagaimana yang didakwa,” katanya dalam kenyataan hari ini.

Mengulas lanjut, KPM menegaskan pendidikan adalah elemen utama yang merentas setiap kaum, agama dan bangsa.

Oleh yang demikian, kementerian berkata, proses dan carta alir penganjuran program oleh pihak sekolah antara aspek yang sering diberi penekanan.

“Namun prestasi komunikasi akan dipertingkatkan bagi mengelakkan kejadian yang sama berulang.

“KPM memohon kerjasama agar ibu bapa dan masyarakat terus menghubungi KPM melalui platform rasmi sekiranya terdapat sebarang isu atau masalah terutamanya yang melibatkan murid-murid.

“KPM sentiasa komited untuk memastikan keselamatan dan kebajikan murid sentiasa menjadi keutamaan,” katanya.


Khabar saudara Islam Syria, Palestin di kem pelarian membimbangkan

0

Seramai 1.5 juta pelarian Syria berada di Lubnan iaitu kedua tertinggi selepas Turkiye manakala pelarian Palestin di Lubnan seramai setengah juta.

Jumlah ini sekali gus merekodkan satu per tiga penduduk di Lubnan adalah pelarian.

Krisis ekonomi yang memburuk di Lubnan berikutan negara bekas jajahan Perancis itu diistiharkan muflis pada April 2022 memberi kesan besar terutamanya pelarian Syria dan Palestin yang tinggal di sini.

Gandum yang menjadi bahan asas utama makanan harian penduduk di Lubnan mengalami peningkatan harga mendadak berikutan perang antara Rusia dan Ukraine.

Roti Arab menjadi makanan asas dan utama pelarian Syria dan Palestin di Lubnan

Lapor
L’Orient Today
, sebungkus kecil roti Lubnan seberat 340 gram kini dijual pada harga LL10,000 iaitu RM28.64 berbanding kadar sebelumnya LL10,000 untuk 365 gram pada Oktober 2022.

Manakala roti paket sederhana seberat 835gram dijual pada harga LL17,000 (RM48.68), berbanding LL16,000 (RM45.82) untuk paket 800 gram sebelum ini.

Bagi sepaket besar roti arab seberat 1,107gram adalah LL21,000 (RM60) berbanding LL20,000 untuk 1,065 gram (RM 57.27).

Peningkatan harga roti yang berlaku hampir setiap bulan pada tahun 2021 dan 2022 memberi tekanan kepada pelarian sehingga ada yang sanggup mengutip cebisan roti di tanah yang kemudiannya disimpan.

Kanak-kanak Syria kutip cebisan roti dan disimpan

Berikutan itu, sembilan daripada 10 pelarian Syria hidup dalam kemiskinan tegar terpaksa mengurangkan makanan dan rawatan perubatan mereka ketika berdepan musim sejuk tahun ini.

Kem pelarian Syria di Arsal, Lubnan

Lebih membimbangkan apabila Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) dan Program Makanan Sedunia (WFP) menghentikan bantuan kewangan bulanan.

Lapor
Xinhua Net
, UNHCR dan WFP hanya memberi bantuan kepada 35,000 daripada 269,000 keluarga Syria yang kehilangan tempat tinggal di Lubnan bermula Januari tahun ini dengan alasan pembiayaan dan sumber yang tidak mencukupi.

UNHCR dan WFP menghentikan bantuan kewangan bulanan.

Kesanya, terdapat pelarian Syria terputus bekalan makanan selama sebulan dan sudah enam bulan tidak menerima makanan yang mencukupi.

Ketua Kem Al Masri, di wilayah Baaben, Arsal, Khaled Ibrahim memberitahu, hampir 90 peratus penghuni kem tersebut telah dikategorikan tidak layak menerima bantuan dan dikeluarkan daripada senarai menerima bantuan UNHCR.

Begitu juga yang berlaku terhadap kanak-kanak kurang upaya pelaria Syria, Syaimak, 16 tahun yang berdepan dengan cabaran rawatan apabila Pertubuhan Bangsa-bangsa Bersatu (PBB) menarik balik bantuan perubatan dan rawatannya sejak empat bulan lalu.

Syaimak yang sebelum ini merupakan kanak-kanak normal telah kehilangan ibu dan ayahnya ketika peperangan di Syria telah mengalami kecederaan serta hanya mampu berada di atas kerusi roda.

Syaimak (berbaju merah) tinggal bersama nenek, ibu saudara dan sepupunya di kem pelarian

Sudah pasti kesan yang sama turut tempias dan dihadapi oleh pelarian Syria dan Lubnan yang lain.

Sebagai umat Islam, sudah semestinya perlu membantu saudara Islam yang lain dalam apa cara sekali pun bagi meringankan beban mereka.

Kehidupan pelarian bagai layang-layang putus tali itu mengingatkan rakyat Malaysia erti syukur dan menghargai rezeki serta pemberian Ilahi.

Lebih penting adalah mengajar kita untuk mempertahankan tanah air daripada ancaman-ancaman serta cabaran terhadap agama Islam yang menjadi tunjang dan bangsa Melayu sebagai kelompok majoriti di negara ini.

Ini supaya Melayu dan Islam tidak tergadai di tanah air sendiri.


Lagi parti haluan kanan bakar al-Quran di Belanda

0

BANGI, Rabu –
Seorang ahli politik Belanda berhaluan kanan, dan ketua kumpulan Islamofobia Pegida, pada hari Ahad mengoyakkan halaman al-Quran sebelum dibakar di The Hague, Belanda.

Menerusi ciapan di Twitter, Edwin Wagensveld berkongsi video tindakan provokasinya yang dilakukan di hadapan bangunan parlimen The Hague.

https://twitter.com/i/status/1617578911247761418

Pihak berkuasa polis tempatan dilaporkan memberinya kebenaran untuk melakukan perbuatan itu dengan syarat dia tidak membakar kitab suci umat Islam itu.

Artikel berkaitan

Beberapa wilayah Arab Saudi berdepan ribut petir

Gara-gara perpecahan politik, Libya sambut Aidilfitri pada dua tarikh berbeza

Perdana Menteri selamat tiba di Turkiye

70 buah rumah milik rakyat Palestin dirampas Israel

Gempa Bumi: Operasi hari ketujuh pasukan SAR negara cari mangsa hidup

Bagaimanapun, video Wagensveld menunjukkan dia kemudian membakar muka surat al-Quran yang terkoyak dalam kuali sebagai protes Islamofobia yang sama pada hari Sabtu di Sweden.

Oktober lalu, polis Belanda menahannya sebelum dia berpeluang membakar al-Quran semasa perhimpunan yang dihadiri sekumpulan kecil penyokong Pegida di Rotterdam.

Puluhan negara mengecam provokasi di ibu kota Sweden, Stockholm, termasuk Türkiye.

Ini merupakan kejadian kedua berlaku pada tahun ini berhubung isu penghinaan terhadap kitab suci umat Islam selepas
ahli politik berhaluan kanan Sweden, Rasmus Paludan secara sengaja membakar kitab suci Al-Quran di hadapan kedutaan Turkiye di Sweden pada Ahad lalu.


Malaysia letak aset ketenteraan di perairan Beting Patinggi Ali

0

BANGI, Rabu –
Malaysia akan memperluas kawalan di sekitar perairan Beting Patinggi Ali, Sarawak bagi memantau kehadiran kapal pengawal pantai China di kawasan pertindihan di Laut China Selatan dengan meletakkan aset ketenteraan bagi menyokong tuntutan.

Menteri Pertahanan, Datuk Seri Mohamad Hassan berkata penting untuk negara meletakkan aset ketenteraan di kawasan pertindihan untuk mengelakkan kawasan perairan milik Malaysia yang kaya dengan minyak dan gas itu dilabel milik negara lain.

“Kita meletakkan aset di sana supaya ia tidak menjadi
doctrine of estoppel
 (menghalang individu daripada menuntut sesuatu) iaitu apabila anda meletakkan aset di sana (perairan) itu menjadi milik anda.

“Ini kawasan pertindihan, kawasan pertindihan begitulah masing-masing akan cuba membuktikan itu adalah kawasan mereka.

“Kita pun akan membuktikan  keberadaan aset kita di sana bagi membuktikan kita juga menuntut kawasan yang sama,” katanya dalam sidang media selepas melakukan tinjauan kerja Menteri Pertahanan ke pembinaan perumahan bagi Program Satu Anggota Satu Rumah (SASaR) ATM di Sungai Besi, Kuala Lumpur, pagi tadi.

Artikel berkaitan

Kes buli pelatih tentera berkait dengan salah guna kuasa

Perbaharui tekad dan ibrah sempena Israk Mikraj – PM

Ibu kandung, bapa tiri didakwa eskploitasi seks anak perempuan OKU

KKM PANTAU HOSPITAL, KADAR KEBOLEHJANGKITAN MENINGKAT – KHAIRY

Polis beri amaran, batalkan `Gang Bang’

Tambahnya, Malaysia tidak menganggap kehadiran kapal pengawal pantai China di perairan itu sebagai satu pencerobohan kerana ia adalah kawasan pertindihan.

Mohamad Hasan bersama pegawai tentera mendengar penerangan berkenaan Program Satu Anggota Satu Rumah (SASaR) ATM di Sungai Besi, Kuala Lumpur, pagi tadi

Mohamad Hassan juga ditanya berkenaan jumlah aset ketenteraan di perairan itu justeru beliau memaklumkan bahawa aset ketenteraan negara berada dalam tahap yang lebih dari mencukupi.

Katanya, kawalan di kawasan perairan dilakukan dengan kerjasama Tentera Laut di Raja Malaysia (TLDM), Tentera Udara Diraja Malaysia (TUDM) dan Angkatan Tentera Malaysia (ATM)

Semalam, portal Sarawak News melaporkan
kapal peronda kelas-Kedah milik tentera laut, KD Kelantan (PV175) kini berada di perairan sekitar Beting Patinggi Ali (Luconia Shoals) untuk memantau kehadiran kapal pengawal pantai China di perairan milik Malaysia yang kaya dengan sumber minyak dan gas.


Negara ada pakar perumahan sendiri, tidak perlu ambil pakar luar-ISMA

0

BANGI, Rabu – Tindakan kerajaan mengimport pakar agensi perumahan Singapura, Lembaga Perumahan dan Pembangunan (HDB) disifatkan seperti meremehkan kebolehan syarikat tempatan.

Presiden gerakan Islam, Ikatan Muslimin Malaysia (ISMA), Ustaz Muhammad Fauzi Asmuni yakin negara mempunyai kepakaran dan mampu membangunkan sektor perumahan negara.

“Sedangkan kita  tahu sektor perumahan ini ada kaitan dengan banyak industri lain, jika kita buka kepada pakar luar untuk masuk, dibimbangi banyak syarikat luar akan terlibat.” – Ustaz Muhammad Fauzi Asmuni

Ustaz Fauzi turut menyatakan kebimbangan sektor lain yang berkaitan akan terlibat secara tidak langsung.

Artikel berkaitan

Tidak hantar anak ke sekolah, KPM terus nasihati ibu bapa

GEG Perlu Sokongan Wakil Rakyat Demi Selamatkan Dua Juta Nyawa

Harga tiket pulang Tawau cecah RM3,138 – Ka Wee Siong

Pensyarah Cipta Permainan Bantu Pelajar Tahfiz

Tuduhan Saifuddin berniat jahat, mainan politik isu MARRIS, REE

Tambahnya, ia akan mengakibatkan kerugian kepada syarikat tempatan walaupun negara memiliki kepakaran untuk membangunkan sektor berkenaan.

Memetik Ismaweb.net, beliau mengulas lanjut sektor perumahan mempunyai kaitan dengan konsep dan struktur masyarakat di negara ini.

Singapura dan Malaysia adalah dua negara yang berbeza dan semestinya memiliki struktur bangunan dan budaya yang berbeza.

Ustaz Fauzi berpendapat, Malaysia perlu dibangunkan dengan ciri-ciri tersendiri dan perkara tersebut hanya difahami oleh syarikat dan pakar tempatan sahaja.

Sebelum ini, Menteri Pembangunan Kerajaan Tempatan, Nga Kor Ming, memaklumkan, kerajaan Singapura bersetuju menghantar beberapa pakar HDB bulan depan bagi berkongsi kepakaran dengan Malaysia dalam usaha memantapkan lagi sektor pembinaan perumahan awam negara.

Ia termasuk dari Jepun dan China sebagai langkah mereformasi sektor perumahan negara.


PAS anjur himpunan solidariti bantah tindakan bakar Al-Quran Jumaat ini

0

BANGI, Rabu –
Tindakan biadab ahli politik Sweden-Denmark, Rasmus Paludan yang membakar naskhah Al-Quran mendapat kecaman dan bantahan dari pelbagai pihak dan seluruh dunia Islam.

Bantahan itu turut disuarakan oleh Ketua Dewan Ulama PAS Pusat, Datuk Ahmad Yahaya memaklumkan akan menganjurkan satu himpunan solidariti berhubung penghinaan terhadap agama Islam yang dilakukan ahli politik tersebut.

Beliau berkata himpunan solidariti itu akan bermula di Pusat Bandaraya Kuala Lumpur (KLCC) sebelum berarak ke Kedutaan Sweden pada Jumaat ini.

Jelas Ahmad,
sudah tiba masanya umat Islam menyuarakan bantahan keras terhadap kerajaan Sweden kerana membenarkan tindakan membakar Al-Quran oleh pemimpin pelampau berkenaan.

Artikel berkaitan

Bawa pulang rakyat Malaysia jika konflik di Sudan bertambah tegang

Thai Hot Guy : jijik, cemari kesucian Ramadan – BERJASA

Maszlee Malik buat pemohonan maaf terbuka, sebut skrip lucah

Mansuh Hukuman Mati Mandatori?  Ambil Kira Pandangan Rakyat, Jangan Ikut Telunjuk Ala Barat

Najib punca Malaysia jadi negara kleptokrasi, pencuri

Mengulas lanjut, beliau berkata insiden sedemikian seolah-olah mendapat restu daripada kerajaan Sweden atas nama kebebasan, sedangkan ia merupakan langkah provokatif dan menghina agama Islam.

Sabtu lalu, pemimpin berhaluan kanan parti Stram Kurs itu membakar Al-Quran di hadapan Kedutaan Turkiye selepas mendapat permit kerajaan Sweden dengan dikawal ketat pasukan polis.

Perbuatan biadab Paludan itu menyebabkan Turkiye bertindak balas membatalkan lawatan Menteri Pertahanan Sweden, Pal Jonson ke negara berkenaan.


Penetapan Hharga akhir tidak bergantung hanya pada kos bahan mentah

0

BANGI, Rabu – Pola penurunan Indeks Harga Pengguna (IHP) Disember 2022 pada 3.8 peratus sukar untuk menurunkan harga barangan akhir yang dibeli oleh pengguna.

Pakar Ekonomi, Prof. Dr. Ahmed Razman Abdul Latiff berkata, faktor penetapan harga akhir tidak bergantung hanya kepada penurunan harga bahan mentah.

Ahmed Razman menambah, peniaga akan menentukan harga barang akhir atau jualan selepas meneliti kos operasi yang melibatkan, gaji pekerja, perbelanjaan utiliti dan lain-lain.

“Okay betul, isu itu agak rumit bila bercakap mengenai kos operasi, bukan bahan mentah semata-mata, melibatkan kos gaji pekerja mengikut gaji minima, kos utiliti serta pembiayaan kewangan. Kesemua ini memainkan peranan dalam menentukan harga akhir sesuatu barangan dan perkhidmatan,” katanya.

Artikel berkaitan

Mohammad Ab Rahman dilantik Panglima Tentera Darat ke-29

Jejambat Kota Bharu siap dengan penjimatan kos RM7.9 juta

Melampau, pelawak Singapura hina, perlekeh Malaysia

Dasar pendidikan tinggi perlu dikaji semula – Khaled Nordin

Puad Zarkashi tegur prestasi Rafizi secara terbuka

Namun, Razman ketika dihubungi TV Pertiwi tidak menafikan sikap peniaga yang enggan menurunkan harga walaupun bahan mentah pada harga yang rendah.

Beliau turut menasihati pengguna menggunakan mekanisme untuk mencari barangan dan makanan secara berhemah dengan membeli di kedai yang mampu menurunkan harga mengikut indeks pengguna.


RM600,000 paras simpanan ideal untuk hidup selesa selepas bersara

0

BANGI, Rabu –
Data Kumpulan Wang Simpanan Pekerja (KWSP) menunjukkan kira-kira 97 peratus berusia 55 tahun dan ke bawah tidak mempunyai paras simpanan ideal sebanyak RM600,000 untuk bersara dengan selesa di bandar utama.

Ketua Pegawai Strategi KWSP, Nurhisham Hussein berkata, jumlah simpanan itu dilihat sebagai paras ideal untuk biayai kehidupan selepas bersara bagi mereka yang tinggal di kawasan bandar utama seperti Kuala Lumpur.

“Berdasarkan angka kami, kalau bersara atas duit simpanan persaraan, paras ideal ialah RM600,000,” katanya ketika
diminta mengulas mengenai jumlah simpanan ideal untuk bersara di Malaysia.

Dalam pada itu, KWSP mengeluarkan anggaran RM600,000 sebagai simpanan persaraan ideal tersebut supaya membolehkan seseorang pencarum bujang menampung kehidupan untuk tempoh 20 tahun selepas bersara iaitu kira-kira RM2,500 sebulan.

Artikel berkaitan

4 dekad, Maher akhirnya bebas sebagai tahanan paling lama rejim Israel

Sanusi saman Saifuddin isu REE, MARRIS

Polis kenal pasti 190 kawasan panas di enam negeri

Banyak Isu Tanah, Hutan & Korupsi Tak Selesai Punca Negeri Pahang Ketinggalan?

KTMB cadang Anthony Loke jadi Menteri Pengangkutan

Memetik Berita Harian, jumlah itu juga sejajar dengan jangkaan tempoh purata jangka hayat di negara ini yang sudah mencecah 80 tahun.

Sementara itu, ketika ini, jumlah ahli KWSP di bawah usia 55 tahun kira-kira 13.1 juta manakala jumlah keseluruhan ahli adalah 15.7 juta.

Nurhisham turut memaklumkan bagi mereka yang tinggal di luar Lembah Klang seperti di Alor Setar pula memerlukan jumlah simpanan persaraan ideal sebanyak RM500,000.

Jelas beliau, data KWSP tersebut juga menunjukkan hanya 2.6 peratus atau 350,000 pencarum daripada 13.1 juta pencarum berusia 55 tahun dan ke bawah mencapai paras simpanan ideal itu.


Ahmad Zahid mohon pasport dikembalikan untuk jalankan tugas rasmi

0

BANGI, Khamis – Datuk Seri Dr Ahmad Zahid Hamidi memohon untuk mendapatkan semula pasport antarabangsa secara kekal bagi menjalankan tugas rasmi sebagai Timbalan Perdana Menteri.

Pasport itu sebelum ini diserahkan kepada mahkamah sebagai syarat jaminan tambahan selepas beliau didakwa atas 47 tuduhan rasuah, pecah amanah dan pengubahan wang haram melibatkan dana Yayasan Akalbudi yang kini prosidingnya di peringkat pembelaan.

Menerusi afidavit sokongan permohonan itu, Ahmad Zahid, 70, berkata, permohonan tersebut adalah bersifat bona fide (berniat baik) dan hanya bertujuan untuk memohon kebenaran bagi pelepasan pasport agar beliau dapat menjalankan tugas rasmi dengan lancar.

Ahmad Zahid yang juga Menteri Kemajuan Desa dan Wilayah berkata, beliau mempunyai beberapa kekangan untuk menjalankan tugas seperti menteri lain kerana tidak mempunyai akses kepada pasport tersebut.

Artikel berkaitan

Nilai Agama & Penghayatan Jati Diri Perlu Diperkasa – iGuru

Tunku Abdul Aziz meninggal dunia

Belanjawan 2023: Vape, rokok elektronik akan dicukai

Perbicaraan Dana 1MDB Ditangguh Sekali Lagi

Pencapaian 100 hari Kerajaan Madani, KJ bagi markah ‘B tolak’

“Sebagai Timbalan Perdana Menteri, saya telah menerima mandat dan tanggungjawab utama daripada Perdana Menteri, Datuk Seri Anwar Ibrahim untuk mewakilkan beliau dalam beberapa urusan pentadbiran negara,” katanya yang memfailkan notis permohonan berserta afidavit sokongan itu di Mahkamah Tinggi Kuala Lumpur pada 20 Januari lepas.

Bagi melancarkan pergerakan dan urusan dalam menjalankan tugasan rasmi, Ahmad Zahid berkata, beliau dikehendaki berada di dalam dan luar negara yang memerlukan pasport berada dalam pegangannya sendiri.

Selain itu, Ahmad Zahid berkata, pasport tersebut diperlukan kerana ia adalah syarat dalam proses permohonannya untuk mendapatkan Pasport Diplomatik daripada Jabatan Imigresen Malaysia bagi tujuan pergerakan rasmi keluar dan masuk negara.

“Adalah wajar untuk mahkamah mempertimbangkan bahawa kelulusan permohonan itu bakal memberi kebaikan serta kelangsungan terhadap pentadbiran Malaysia yang menjadi tanggungjawab setiap individu rakyat di negara ini,” katanya menerusi afidavit itu.

Ahmad Zahid berkata, permohonan tersebut tidak bersifat mala fide (berniat jahat) atau prejudis terhadap mana-mana pihak kerana beliau mengaku janji untuk tetap akan memberi kerjasama penuh dalam menyelesaikan kesnya sehingga ke peringkat akhir pembelaan.


Al-Azhar Mesir seru boikot produk keluaran Sweden dan Belanda

0

KAHERAH, Khamis – Umat Islam diseru untuk memboikot produk keluaran Sweden dan Belanda susulan insiden tunjuk perasaan yang memusnahkan al-Quran di Belanda baru-baru ini.

Institusi pendidikan Islam paling berprestij di dunia, Universiti Al-Azhar Mesir menggesa kedua-dua negara berkenaan dikenakan tindakan keras kerana dipercayai melindungi jenayah keji dan tindakan biadab serta menggunakan nama kebebasan bersuara.

Kementerian Luar Mesir mengutuk sekeras-kerasnya insiden pembakaran al-Quran dan menyatakan kebimbangan terhadap berulangnya peristiwa sedemikian serta peningkatan Islamofobia baru-baru ini di beberapa negara Eropah.

Ahli politik haluan kanan Sweden-Denmark, Rasmus Paludan Sabtu lalu bertindak membakar salinan al-Quran di hadapan kedutaan Turkiye di Stockholm.

Ahli politik haluan kanan Sweden-Denmark, Rasmus Paludan bertindak membakar Al-Quran

Tindakan biadap itu meningkatkan ketegangan ketika Sweden membicarakan Ankara berhubung usahanya untuk menyertai Pertubuhan Perjanjian Atlantik Utara (NATO).

Selain itu, Ketua Kumpulan Pelampau Belanda, Pegida Edwin Wagensveld bertindak mengoyakkan al-Quran ketika melakukan protes di luar Parlimen di The Hague, Belanda.

Malah, Wagensveld dilihat berjalan dengan memijak al-Quran yang sudah koyak.

Insiden berkenaan telah mencetuskan protes di Ankara dan demonstrasi di beberapa ibu kota dunia Islam termasuk di Afghanistan, Iraq, Pakistan, Syria dan Yaman.


Kerajaan import telur ayam sehingga bekalan stabil

0

BANGI, Khamis – Kerajaan akan terus mengimport bekalan telur ayam dari luar negara sehingga keadaan stabil dan krisis bekalan telur ayam dalam negara dapat diselesaikan.

Menteri Pertanian dan Keterjaminan Makanan, Mohamad Sabu berkata, bagaimanapun pengimportan telur ayam hanya dilakukan mengikut keperluan dan bukannya secara berterusan.

Menurutnya, setakat ini bekalan telur ayam semakin stabil dan negara dijangka tidak berdepan masalah bekalan menjelang Ramadan.

“Sekarang bekalan telur ayam semakin stabil, kita hanya import dalam masa tertentu apabila keadaan sudah stabil, kita akan hentikan import. Import ini bukannya menerusi permit berpanjangan hanya untuk sementara sehingga stabil sepenuhnya,” katanya pada sidang akhbar selepas sesi libat urus bersama pimpinan-pimpinan Peladang Lembaga Kemajuan Pertanian Muda (MADA) di Pertubuhan Peladang Kawasan (PPK) B-4, Tun Adam Malik, Pangkalan Kundur pada Khamis.

Artikel berkaitan

Tunggakan hutang tidak mampu dibayar Felcra berjumlah RM312.22 juta

Gangguan bekalan air di 99 kawasan di Selangor pada Isnin

Pelaksanaan GEG Disambut Baik Tetapi Perlu Diteliti – ADUN Bemban

Kerajaan tidak apologetik pertahan Islam sebagai agama Persekutuan

Bekalan gula berkurang, KPDN digesa ambil tindakan

Hadir sama, Pengurus Besar MADA, Kamarudin Dahuli.

Mohamad jelaskan, untuk menampung kekurangan atau terputus bekalan yang masih berlaku di beberapa tempat, pihaknya telah mengarahkan Lembaga Pemasaran Pertanian Persekutuan (FAMA) untuk membekalkan telur ayam ke kawasan terjejas.

“Kementerian turut mendapat jaminan daripada pengeluar telur tempatan bahawa mereka sudah bersedia hasilkan telur ayam secukupnya untuk pasaran.

“Sebelum ini pengeluaran dalam negara terjejas disebabkan beberapa faktor antaranya, sesetengah tempat ternakan ayam berdepan kekurangan pekerja yang mana daripada mampu hasilkan setengah juta telur, hanya dapat keluarkan 300,000 telur,” jelasnya.

Menurutnya lagi, diharap setelah kerajaan mempermudahkan urusan pengambilan pekerja tempatan atau asing, krisis akan semakin pulih.

“Sekarang bekalan sudah stabil cuma harga perlu ikut pasaran dari semasa ke semasa,” tegasnya.

Mengulas mengenai cadangan Pengarah Urusan Mydin, Datuk Ameer Ali Mydin agar kerajaan memansuhkan Permit Kelulusan (AP) telur ayam untuk mengurangkan harga sumber protein itu sehingga 10 peratus, selain menjamin bekalan, Mohamad berkata, ia antara pandangan disuarakan pelbagai pihak.

“Itu pandangan beliau. Kami di peringkat kementerian akan bincang bersama beberapa kementerian lain antaranya Kementerian Kewangan dan Kementerian Perdagangan Dalam Negeri dan Kos Sara Hidup,” katanya.


Malaysia berjaya mengenepikan perintah penahanan waris Sultan Sulu

0

BANGI, Khamis -Malaysia memperoleh kemenangan penting terhadap individu yang mendakwa sebagai waris Sultan Sulu apabila Mahkamah di Luxembourg, kelmarin, mengetepikan perintah penahanan yang dimohon pihak terbabit.

Menteri di Jabatan Perdana Menteri, (Undang-undang dan Reformasi Institusi), Datuk Seri Azalina Othman Said, berkata perintah penahanan yang diketepikan itu dimohon berasaskan dua penganugerahan timbang tara (purported arbitral awards) yang dikeluarkan oleh penimbang tara yang dilantik secara tidak sah iaitu Dr Gondoza Stampa.

Katanya, ketika itu Dr Stampa menganugerahkan kepada penuntut sebanyak AS 14.92 bilion (RM62.59 bilion).

Azalina berkata, Malaysia membantah prosiding timbang tara yang dirancang oleh penuntut dan mengambil segala tindakan perundangan yang ada untuk membatalkan pelantikan Dr Stampa serta ‘anugerah’ yang diberikan.

Menteri di Jabatan Perdana Menteri, (Undang-undang dan Reformasi Institusi), Datuk Seri Azalina Othman Said

“Hasil daripada tindakan Malaysia, Mahkamah Sepanyol yang melantik Dr Stampa membatalkan pelantikan itu secara retrospektif dan ‘preliminary award’ yang dikeluarkannya di Madrid.

“Mahkamah Perancis juga menggantung penguatkuasaan ‘final award’ yang dikatakan dikeluarkan oleh Dr Stampa di Perancis, sementara menunggu keputusan Mahkamah bagi permohonan Malaysia untuk mengetepikan perkara itu.

“Malaysia kemudian dengan serta-merta membuat permohonan kepada Mahkamah Luxembourg untuk mendapatkan ‘relif interim’ supaya perintah penahanan itu diketepikan.

Pendengaran bagi permohonan itu sudah berlangsung pada 5 Disember tahun lalu di hadapan hakim Mahkamah Luxembourg yang memutuskan untuk mengetepikan perintah penahanan itu,” katanya dalam kenyataan, hari ini.

Azalina berkata, keputusan Mahkamah Luxembourg itu menjustifikasikan prinsip kerajaan untuk mempertahankan Malaysia di mana-mana forum bagi memastikan kepentingan, kekebalan kedaulatan dan kedaulatan Malaysia sentiasa dilindungi dan terpelihara.

Pada Mac tahun, penimbang tara di Perancis memutuskan bahawa Malaysia yang mewarisi obligasi perjanjian pajakan apabila memperoleh kemerdekaan daripada Britain dan mesti membayar waris berkenaan sebanyak AS$14.92 bilion.

Selepas itu, pada 12 Julai dilaporkan aset dua anak syarikat Petronas di Azerbaijan dirampas oleh kumpulan Sulu, yang dikatakan menuntut AS$14.92 bilion (RM62.59 bilion) daripada Malaysia.

Langkah itu pertama kali dilaporkan adalah sebahagian daripada tindakan undang-undang yang dikemukakan pada 2017 oleh kumpulan Sulu untuk mendapatkan pampasan terhadap tanah di Sabah yang didakwa telah dipajak oleh nenek moyang mereka kepada sebuah syarikat perdagangan British pada 1878.

Final Award Mahkamah Arbitrasi Paris pada 28 Feb 2022, yang dibuat oleh penimbang tara Dr Stampa menganugerahkan pihak menuntut Sulu itu sejumlah AS$14.92 bilion.

Jemaah Menteri pada 14 Julai lalu kemudian bersetuju menubuhkan pasukan khas untuk meneliti, memantau serta merangka tindakan berlunaskan undang-undang sewajarnya bagi menangani isu tuntutan kumpulan Sulu terhadap Kerajaan Malaysia.


Malaysia tidak kompromi isu provokasi agama, tak halang protes

0

BANGI, Khamis –
Perdana Menteri, Datuk Seri Anwar Ibrahim sekali lagi menegaskan pendirian Malaysia tidak akan bertolak ansur dan berkompromi terhadap tindakan provokasi agama yang dilakukan oleh ahli politik Sweden-Denmark, Rasmus Paludan yang membakar naskhah al-Quran pada Sabtu lalu.

Beliau berkata, kerajaan juga telah membuat bantahan terhadap tindakan biadab dan Islamofobia oleh ahli politik berkenaan dengan menghubungi Kedutaan Sweden untuk memaklumkan dengan jelas pendirian Malaysia.

“Kerajaan telah buat perkara itu dan hubungi Kedutaan Sweden dan nyatakan dengan jelas pendirian Malaysia. Kenyataan kita amat tegas,” katanya
selepas Majlis Pelancaran Buku Himpunan Esei ‘Knowledge, Tradition and Civilization: Essays in Honour of Professor Osman Bakar’ di Institut Antarabangsa Pemikiran dan Tamadun Islam, Universiti Islam Antarabangsa Malaysia (ISTAC-IIUM) di ibu negara hari ini.

Turut hadir, Menteri Pengajian Tinggi Malaysia (KPT), Datuk Seri Mohamed Khaled Nordin; Ketua Pengarah Pendidikan Tinggi (JPT), Prof Datuk Dr Husaini Omar; Presiden Universiti Islam Antarabangsa Malaysia (UIAM), Tan Sri Samsudin Osman dan Rektor UIAM, Prof Emeritus Tan Sri Dzulkifli Abdul Razak.

Artikel berkaitan

Azam Baki Tak Perlu Bimbang Disiasat – PEMBELA

Peralihan kuasa satu perkara biasa – Sri Acryl

Tiada Perhimpunan, Perarakan Hari Penamaan Calon PRN Sarawak

DAP Rengsa Hal Membabitkan Islam

PAS Kekal Pertahankan Perikatan Nasional

Dalam pada itu, Anwar berkata,
kerajaan tidak menghalang protes yang akan dilakukan oleh Pas malah mereka berhak untuk menyuarakan pandangan bagi membantah tindakan Islamofobia tersebut.

“Mereka (Pas) ada hak untuk buat demikian. Tiada isu mengenai protes yang akan diadakan esok oleh Pas, mereka harus tunjukkan pandangan mereka,” katanya lagi.

Sementara itu, beliau turut menyokong tindakan Presiden Turkiye,
Recep Tayyip Erdogan yang dilihat memimpin kecaman terhadap tindakan provokasi tersebut.

Sebelum ini, Ketua Dewan Ulama Pas Pusat, Datuk Ahmad Yahaya dilapor kan akan menganjurkan satu himpunan solidariti bagi menyuarakan bantahan berhubung
penghinaan terhadap agama Islam oleh ahli politik
Sweden-Denmark, Rasmus Paludan yang membakar naskhah al-Quran.

Katanya, himpunan solidariti itu akan bermula di Pusat Bandaraya Kuala Lumpur (KLCC) sebelum berarak ke Kedutaan Sweden esok.


Mata pelajaran Pendidikan Islam perlu dikaji semula – PM

0

BANGI, Khamis – Mata pelajaran Pendidikan Islam harus dikaji semula supaya ia dapat memberi kefahaman yang jelas kepada para pelajar.

Memaklumkan perkara itu, Perdana Menteri, Datuk Seri
Anwar Ibrahim
 berkata, ia penting supaya tiada mana-mana pihak yang mengeluarkan kenyataan bercanggah dengan hujah berdasarkan al-Quran dan Sunah.

Bagaimanapun, katanya lagi, beliau menyerahkan perkara itu kepada Menteri Pendidikan Tinggi, Datuk Seri Khaled Nordin dalam membuat ketetapan.

Artikel berkaitan

Tolak atau terima bekas UMNO dalam PKR, belum diputuskan – Presiden

LRT Laluan Kelana Jaya Digantung Operasi 7 Hari

Pasangan Hina Islam Mungkin Terima Sokongan Luar – BERJASA

Perarakan Hari Wanita sekadar boneka, sebar mesej budaya songsang

Perlu Lebih Ramai Calon Muslim Bertanding – BERJASA

“Saya serahkan kepada Menteri Pendidikan Tinggi mengenai kurikulum mata pelajaran peradaban Islam melihat kepada cadangan dari sarjana-sarjana utama termasuk untuk dikaji semula supaya betul-betul memberi kefahaman lebih mendalam dengan mesej Islam, tentunya soal nilai, akhlak, kemanusiaan, universal jadi ini dirasakan ia perlu diberi perhatian.

“Buku ini sepatutnya menjadi autoriti merujuk kepada Quran, hadith, ulasan pemikir. Ini semua orang dalam tazkirah buat fatwa masing-masing. Bila tegur kata anti ulama. Tapi guru ugama itu buat kenyataan salah, itu mesti ditegur,” katanya.

Beliau berkata demikian ketika ditemui pemberita selepas Majlis Pelancaran Buku Himpunan Esei ‘Knowledge, Tradition and Civilization: Essays in Honour of Professor Osman Bakar di Universiti Islam Antarabangsa, Kuala Lumpur hari ini.

Mengulas lanjut, perkara asas dalam mata pelajaran Pendidikan Islam ini turut dilihat mampu mengubah kefahaman umat Islan supaya tidak mudah percaya dengan sebarang hujah oleh mana-mana pihak meskipun tokoh parti politik mahupun para ulama’ yang ada.

“Kerana dia tokoh parti, ulama, semua kenyataan dia benar? Islam tidak pernah ajar begitu. Sebab itu Pendidikan Islam ini harus memberi kefahaman lebih mendalam, kupasan mesti dihujah dan jika perlu teguran, pembetulan ini dikatakan tradisi ilmu pelajaran secara kritis,” katanya.


Nasib Khairy dan pengkhianat UMNO diketahui esok

0

PUTRAJAYA, Khamis – UMNO akan mengadakan pembersihan besar-besaran terhadap individu yang menjadi pengkhianat parti dan calon pada pilihan raya umum lalu.

Presidennya, Datuk Seri Ahmad Zahid Hamidi berkata, perkara itu akan diputuskan pada mesyuarat Majlis Kerja Tertinggi (MKT) malam esok.

“Tunggulah apabila MKT bermesyuarat, untuk Khairy (Jamaluddin) secara individu tidak penting. Saya kata dalam Perhimpunan Agung UMNO baru-baru ini, kita akan lakukan pembersihan secara besar-besaran, termasuk mereka yang mensabotaj parti dan calon parti pada pilihan raya umum lalu dan mungkin termasuk orang yang menembak kaki sendiri ketika pilihan raya diadakan.

“Bila besar-besaran itu maknanya adalah pembersihan, mana yang belum terasa, insya-Allah esok malam akan terasa,” katanya pada sidang media selepas Mesyuarat Penyelarasan bersama EXCO Luar Bandar (MEXCLUB), pada Khamis.

Artikel berkaitan

Bak Kut Teh makanan warisan? Kaji sensitiviti masyarakat dulu – Rais Yatim

UPNP serbu kawasan penerokan tanah haram, rampas jengkaut di Raub

Menteri Kabinet Yang Bercuti Diarah Pulang Malaysia Segera

Lihat anak bulan Syawal petang ini

Tiada diskriminasi dalam penganjuran bengkel SPM

Ahmad Zahid, yang juga Timbalan Perdana Menteri berkata demikian ketika ditanya sama ada mesyuarat MKT esok akan menentukan nasib bekas Ketua Pemuda, Khairy.

Ketika ditanya sama ada keputusan itu akan dibuat esok, Ahmad Zahid meminta media untuk datang beramai-ramai bagi mengetahui senarai mereka yang terlibat.

“Tidak boleh beritahu awal, kalau strategi dikongsi dengan wartawan, tidak lagi jadi strategi, saya harus ‘embargo’ maklumat itu sehingga waktunya,” katanya.

Terdahulu, Timbalan Presiden UMNO, Datuk Seri Mohamad Hasan turut mengesahkan perkara itu
dalam reaksi ringkas ketika ditanya media selepas membuat tinjauan kerja ke tapak pembinaan perumahan program Satu Anggota Satu Rumah (SASaR) Angkatan Tentera Malaysia (ATM) di Sungai Besi.

Pada 14 Januari lalu, Khairy mendakwa wujud cubaan membawa masuk perwakilan import bagi meluluskan usul agar jawatan Presiden dan Timbalan Presiden tidak dipertandingkan.


Penyiasat dedah penemuan baharu MH17 pada 8 Februari ini

0

THE HAGUE, Khamis – Hasil siasatan berhubung pesawat Malaysia Airlines MH17 bakal didedahkan bulan depan oleh penyiasat antarabangsa selepas tiga individu didapati bersalah dipercayai terbabit menembak jatuh pesawat itu.

Penemuan itu dijangka mendedahkan dalang sebenar yang mengarahkan serangan peluru berpandu, menembak jatuh pesawat itu di timur Ukraine pada 2014, dan pihak yang membekalkan peluru buatan Rusia.

Seorang warga Rusia dan seorang warga Ukraine didapati membantu membawa peluru berpandu berkenaan ke Ukraine namun tidak terlibat dalam tembakan yang dilepaskan.

Mereka dijatuhi hukuman penjara seumur hidup tanpa kehadiran kerana membunuh oleh mahkamah Belanda pada November lalu.

Artikel berkaitan

6 hospital, 72 fasiliti kesihatan terjejas akibat banjir

Tiada pengeluaran KWSP demi kebaikan negara – Rafizi

Tunku Abdul Aziz meninggal dunia

179 orang dipindahkan ke PPS di Larut, Matang dan Selama

Mansuh kemasukan penjawat awam guna kelulusan PMR

Lapor Berita Harian, Pasukan Penyiasat Bersama (JIT) terdiri daripada ahli dari Belanda, Australia, Belgium, Malaysia dan Ukraine.

Mereka akan mendedahkan hasil siasatan sedang dijalankan terhadap pihak lain yang terbabit dalam nahas pesawat MH17 pada sidang akhbar di The Hague yang dijadualkan pada 8 Februari depan.

JIT juga menyiasat anak kapal Buk-TELAR dan mereka bertanggungjawab membekalkan sistem senjata Rusia yang menyebabkan MH17 terhempas selain pembabitan Republik Rakyat Donetsk (DPR).”

Keadaan MH17 yang dijumpai di timur Ukraine setelah ditembak jatuh

Waris mangsa juga akan dimaklumkan terlebih dulu mengenai perkara berkenaan.

Dalam pada itu, Leonid Kharchenko dari Ukraine dan warga Rusia, Igor Girkin adalah ahli kumpulan pemisah DPR, kumpulan yang dikawal oleh Moscow.

Bagaimanapun hakim berkata, tidak jelas siapa sebenarnya mengendalikan sistem peluru berpandu BUK ketika pesawat itu ditembak jatuh.

Rusia menafikan sebarang pembabitan dalam serangan menembak jatuh pesawat itu, atau peranan mengawal kumpulan pemisah.

Pada 17 Julai 2014, kesemua 283 penumpang dan 15 kru pesawat itu terbunuh apabila ditembak di timur Ukraine yang dikuasai pemisah.

Boeing 777
 yang dalam perjalanan dari Amsterdam ke Kuala Lumpur itu, ditembak jatuh di lokasi pertempuran antara kumpulan pemisah yang disokong Rusia dengan tentera Ukraine.


Khairy hargai tawaran Pas, masih setia dengan UMNO

0

BANGI, Khamis –
Bekas ketua Pemuda UMNO, Khairy Jamaluddin menghargai tawaran Pas untuk menyertai Perikatan Nasional tetapi mengambil pendirian untuk setia sebagai ahli UMNO.

Khairy berkata, beliau berpendirian untuk kekal bersama UMNO setakat ini.

“
Saya ucap terima kasih atas pelawaan PAS untuk sertai Perikatan Nasional (PN) tetapi saya masih setia sebagai ahli biasa UMNO,” katanya.

Beliau berkata demikian susulan pelawaan Naib Presiden PAS, Datuk Seri Dr Ahmad Samsuri Mokhtar untuk Khairy menyertai mana-mana parti dalam komponen PN.

Artikel berkaitan

Tiada Lagi PKP Di Seluruh Negara, Termasuk Pada Aidilfitri Ini

Sekolah Vernakular Cipta Jurang, Halang Integrasi Nasional – ISMA

R-Naught Terus Melonjak – Kedah, KL, Melaka, N. Sembilan Tinggi

Kapal pengawal pantai China “The Monster” awasi projek gas Petronas

PRN: Enam negeri masih kekal sepakat bubar DUN serentak

Menteri Besar Terengganu itu berkata,
Perikatan Nasional (PN) dan Pas bersedia menerima Khairy jika bekas Ketua Pemuda UMNO tersebut dikenakan tindakan penyingkiran oleh partinya.

Naib Presiden Pas, Datuk Seri Dr Ahmad Samsuri Mokhtar berkata, Khairy yang juga bekas Ahli Parlimen Rembau boleh memilih untuk menyertai mana-mana parti dalam komponen PN.

Katanya, seluruh kepemimpinan Pas dan PN menganggap, penyertaan Khairy dalam gabungan itu diibaratkan sebagai kecil tapak tangan, nyiru ditadahkan.

“Pimpinan parti dalam PN sentiasa bersikap terbuka dan penyertaan mana-mana pemimpin politik atau individu untuk bersama melaksanakan pelbagai agenda kepada rakyat,” katanya selepas merasmikan Seminar Teknologi dan The Future Of Growth 2.0 hari ini.

Tturut hadir Setiausaha Kerajaan negeri, Tengku Seri Bijaya Raja, Datuk Tengku Farok Hussin Tengku Abd Jalal.

Ahmad Samsuri yang juga Menteri BesarTerengganu berkata demikian ketika menjawab soalan media sama ada Pas dan PN bersedia menerima kemasukan Khairy jika dikenakan tindakan termasuk digugurkan daripada keahlian oleh Lembaga Disiplin UMNO.

Difahamkan, UMNO dijangka mengadakan mesyuarat Majlis Kerja Tertinggi (MKT) petang esok bagi membincangkan tindakan ke atas Khairy yang menyebarkan dakwaan palsu mengenai kewujudan ‘perwakilan import’ dalam Perhimpunan Agung UMNO (PAU) 2022 pada pertengahan bulan lalu.

Mengulas lanjut, Ahmad Samsuri mengakui, Khairy adalah pemimpin hebat dan berfikiran terbuka serta mampu melaksanakan tugas yang dipertanggungjawabkan dengan cemerlang.

“Pandangan saya adalah Khairy pemimpin yang mampu melaksanakan pelbagai agenda kepada rakyat.

“Kita mengalu-alukan dan bersedia menerima penyertaan Khairy untuk bersama dengan PN,” katanya.


Siti Bainun jalani prosiding bela diri tanpa diwakili peguam

0

KUALA LUMPUR, Khamis – Pengasas Rumah Bonda, Siti Bainun Ahd Razali
 hadir ketika prosiding bela diri di kompleks Mahkamah Kuala Lumpur hari ini tanpa diwakili mana-mana peguam bela.

Hakim Izralizam Sanusi membuat ketetapan untuk tidak lagi memberi sebarang penangguhan sebaliknya mengarahkan Siti Bainun terus membaca kenyataan saksi bermula hari ini atas dua pertuduhan mengabai dan menganiaya remaja sindrom Down, Bella.

Hakim Izralizam tetap meneruskan prosiding bela diri yang dijalani Siti Bainun hari ini dan esok walaupun tertuduh tidak diwakili oleh mana-mana peguam.

Siti Bainun tidak membuat apa-apa aduan kepada Majlis Peguam tentang tindakan peguam-peguamnya menarik diri saat akhir memandangkan ada di antara mereka masih membantunya menyediakan kenyataan saksi dan lain-lain.

Artikel berkaitan

Polis buka kertas siasatan isu ceramah Fahmi di masjid

Sarjan direman minta rasuah daripada penagih, pengedar dadah

MKT UMNO sokong Ahmad Zahid sebagai Presiden, tidak bentuk kerajaan bersama PN

Lawatan PM : hubungan Malaysia-Amerika punca Arab Saudi jauhkan diri?

Perlis Benar Masjid Rapat Saf Solat Berjemaah

Dalam pada itu, hakim membenarkan Siti Bainun untuk membaca kenyataan saksi yang hampir 200 muka surat yang juga mungkin akan memakan masa sehingga dua hari manakala pemeriksaan balas boleh dilakukan pada tarikh perbicaraan seterusnya, 20 Februari depan.

Siti Bainun turut memberitahu Mahkamah Sesyen bahawa dia dikecam dan diugut bunuh, setiap hari disebabkan video kanak-kanak perempuan sindrom Down, Bella.

Malah katanya, tindakan saksi pendakwaan pertama, Zurianty Sudin, 40, menyebarkan video Bella yang disunting turut menyebabkannya hilang segala-galanya.

Sebelum ini, peguam bela Siti Bainun, Asiah Abd Jalil dilaporkan terpaksa menarik diri daripada terus mengendalikan kes itu sebelum empat lagi peguam mewakilinya turut menarik diri daripada mewakili.

Siti Bainun (berbaju merah) bersama barisan peguamnya sebelum ini

Berikutan itu, tertuduh Siti Bainun memohon bantuan Yayasan Bantuan Guaman Kebangsaan (YBGK).

Pada 24 November lalu, Mahkamah Sesyen Kuala Lumpur memerintahkan Siti Bainun membela diri berhubung dua pertuduhan iaitu mengabai dan menganiaya Bella, sehingga mangsa mengalami kecederaan fizikal dan emosi di sebuah unit kondominium di Wangsa Maju antara Februari dan Jun 2021.

Siti Bainun berdepan hukuman maksimum penjara 20 tahun atau denda RM50,000 atau kedua-dua sekali mengikut Seksyen 31 (1) (a) Akta Kanak-kanak 2001 jika sabit kesalahan.


10 terkorban, 20 cedera serangan kejam Israel di Tebing Barat

0

BAILTULMAQDIS, Jumaat –
Tentera Zionis Israel melancarkan serbuan di Tebing Barat
mengakibatkan 10 rakyat Palestin dibunuh dan 20 lagi cedera, semalam.

Hari berdarah buat warga Palestin di Tebing Bara
t itu sekali gus mencatatkan kematian tertinggi dalam sehari pada tahun ini.

Mangsa terkorban terdiri tujuh pejuang Palestin, seorang wanita warga emas dan selebihnya orang awam.

Tentera Israel bertindak ganas melepaskan tembakan di jalan raya, membakar premis kediaman dan bangunan.

Israel menyerang di Semenanjung Gaza yang dikepung.

Berikutan itu, pejuang HAMAS Palestin melepaskan roket dan Israel melancarkan serangan balas udara ketika ketegangan memuncak.

Pejuang Hamas menembak lima roket ke Israel tetapi tiga berjaya dipintas, satu jatuh di kawasan lapang dan satu lagi jatuh di dalam Gaza.

Dalam pada itu, Arab Saudi mengutuk sekeras-kerasnya serbuan komando tentera Israel ke atas bandar Jenin di Palestin.

Kementerian Luar Arab berkata, pihaknya mengecam serbuan tentera pengganas Israel yang mengakibatkan kematian yang tertinggi dalam sehari di Palestin.

Selain itu, Kuwait dan Oman turut mengutuk serangan itu.

Serangan maut di kem pelarian Jenin bakal mencetuskan protes besar-besaran ketika rakyat Palestin berkumpul selepas menunaikan solat Jumaat, hari ini.


Kanada lantik penasihat khas perangi Islamofobia

0

MONTREAL, Jumaat –
Susulan beberapa serangan terhadap umat Islam di Kanada, kerajaannya melantik wakil khas pertama untuk memerangi Islamofobia di negara itu.

Perdana Menteri Kanada, Justin Trudeau berkata, khidmat sebagai penasihat, pakar dan wakil kerajaan diberikan kepada wartawan dan aktivis, Amira Elghawaby.

Tegasnya, islamophobia perlu ditamatkan bagi membina masa depan yang lebih baik untuk semua orang.

“Amira berperanan menyokong dan meningkatkan usaha kerajaan persekutuan dalam memerangi Islamofobia, kebencian sistemik, diskriminasi kaum dan sikap tidak bertolak ansur antara agama,” katanya

Artikel berkaitan

Demimu Ayah… gendong bapa sempurnakan tawaf

Isu kalimah Allah : PUTRA gesa campur tangan Agong

Kuota Minyak Masak Bersubsidi Cukup

Kerajaan Beri Kebenaran Khas Eksport Tiga Komoditi Berasaskan Ayam

Polis buka 240 kertas siasatan, tahan 15 individu

Amira dikenali sebagai pejuang hak asasi manusia yang aktif dan bertugas sebagai  ketua komunikasi untuk Yayasan Perhubungan Perkauman Kanada dan kolumnis untuk akhbar Toronto Star, dan pernah bekerja selama lebih sedekad di penyiar awam CBC.

Amira Elghawaby dilantik sebagai wakil khas pertama untuk memerangi Islamofobia di Kanada

Trudeau menyifatkan perlantikan Amira sebagai Langkah penting dalam memerangi Islamofobia dan kebencian segala aspek.

Jawatan baharu itu disyorkan oleh sidang kemuncak kebangsaan mengenai Islamofobia yang dianjurkan oleh kerajaan Persekutuan pada Jun 2021 sebagai tindak balas terhadap serangan itu.

Beberapa tahun sebelum ini, berlaku peningkatan siri serangan maut menyasarkan umat Islam di Kanada.

Pada Jun 2021, seorang lelaki memandu trak melanggar empat sekeluarga
 sehingga terbunuh di London, Ontario.

Selain itu, enam orang Islam maut dan lima cedera dalam serangan ke atas masjid di Bandaraya Quebec pada empat tahun sebelumnya.


Kerajaan putus tak wajar tarik semakan Batu Puteh

0

BANGI, Jumaat –
Mesyuarat Jemaah Menteri yang dipengerusikan Perdana Menteri, Datuk Seri Anwar Ibrahim pada 11 Januari lalu memutuskan, tindakan menarik balik semakan keputusan berkaitan Pulau Batu Puteh adalah sebagai tidak teratur.

Ia dikatakan tidak wajar setelah Laporan Pasukan-Petugas Khas (PPK) Kedaulatan Batu Puteh, Batuan Tengah dan Tubir Selatan dibentangkan di hadapan Jemaah Menteri.

Bagaimanapun, kerajaan tetap akur serta menghormati keputusan Mahkamah Keadilan Antarabangsa yang diumumkan sebelum ini.

Menurut kenyataan Peguam Negara, Tan Sri Idrus Harun, Jabatan Peguam Negara kini sedang giat mengkaji syor-syor yang dibuat oleh Pasukan Petugas Khas berkenaan serta isu berkaitan dengan
tort of misfeans in public office
.

Artikel berkaitan

Tak benar keluar KWSP, simpanan pencarum susut 50 peratus

Abdul Hadi dipindahkan ke wad biasa, keadaan semakin baik

i-Biaya ganti Skim Rumah Pertamaku

Pertandingan Sukan Sekolah Masih Boleh Diadakan

KDN, PDRM pastikan PRN 6 negeri lancar

Tambah Idrus, terdapat beberapa tindakan yang perlu diambil untuk melaksanakan keputusan yang telah dibuat oleh Jemaah Menteri.

Isu kedaulatan negara lebih besar terutama membabitkan perairan di sekitar Pulau Batu Puteh, yang kini masih milik Malaysia.

Beliau turut menyifatkan isu Batu Puteh sangat penting untuk diketengahkan kerana ia melibatkan kepentingan strategik dan kedaulatan negara.

Justeru, beliau memaklumkan kerajaan akan terus memastikan kepentingan dan kedaulatan Malaysia sentiasa dilindungi dan terpelihara.

Sultan Johor dipersembahkan Laporan Pasukan Petugas Khas Semakan Undang-Undang Kes Kedaulatan Batu Puteh, Batuan Tengah dan Tubir Selatan.

Sebelum ini, Sultan Johor, Sultan Ibrahim Ibni Almarhum Sultan Iskandar berkenan menerima persembahan laporan terkini Pasukan Petugas Khas Semakan Undang-Undang Kes Kedaulatan Batu Puteh, Batuan Tengah dan Tubir Selatan.

Terdahulu, Perdana Menteri Datuk Seri Anwar Ibrahim dalam satu kenyataan memaklumkan bahawa kabinet telah bersetuju untuk mengkaji semula isu tuntutan Batu Puteh.


Najib punca Malaysia jadi negara kleptokrasi, pencuri

0

BANGI, Jumaat – Bekas Perdana Menteri, Tun Dr Mahathir Mohamad mendakwa, Datuk Seri Najib Razak menjadi punca Malaysia menjadi negara kleptokrasi sekali gus meruntuhkan akhlak orang Melayu.

Tun Mahathir berkata, Najib mula meyakinkan orang Melayu yang mereka tidak perlu rasa malu kerana pemimpin mereka mencuri duit.

“
Kejayaan Najib yang besar ialah meruntuh akhlak orang Melayu. Sekarang orang Melayu tidak lagi berasa malu apabila melaku perbuatan yang terkutuk.

“Najib mula dengan meyakinkan orang Melayu yang mereka tidak perlu rasa malu kerana Boss mereka curi duit. Kata Najib “Nak malu apa, Bossku” apabila Najib curi duit Kerajaan,” katanya dalam satu kenyataan di Facebook pada Jumaat.

Tun Mahathir mengulas, apabila Najib mencuri duit kerajaan, maka pengikut setianya juga tidak berasa malu untuk mencuri dan menerima duit daripada beliau.

Artikel berkaitan

Suntik Dana Anak Muda Hasil Seni Bermutu, Cukuplah Karya Berkiblat Barat

Exco DAP Selangor biadab, kaitkan isu arak dengan solat umat Islam

LIMA 2023 : Kontrak bernilai RM10.1 bilion termeterai

Dasar UMNO, BN Jelas Sokong Ismail Sabri Sebagai PM – Tok Mat

Azam Baki sanggah laporan awal kata insiden KLIA tiada unsur rasuah

Malah, katanya, Najib juga mengajar orang Melayu untuk meminta duit secara percuma pada pilihan raya umum yang mana orang Melayu rela disogok duit kerana duit yang didapati bukan kerana khidmat mereka.

“
Najib mengajar orang Melayu supaya minta duit percuma. Dalam PRU orang Melayu rela disogok duit kerana duit yang didapati bukan kerana khidmat bekerja. RM100 percuma lebih baik dari gaji RM2000 sebulan kerana untuk gaji kerja diperlukan. Sebaliknya RM100 untuk undi tidak perlu kerja. Tak bagi duit tak undi. Ini jawapan pengundi PRU 15.

“Sebab itu yang tak bagi duit kalah. Yang menang dalam PRU 15 ialah yang sogok duit. Yang mampu sogok ialah pencuri. Yang menang dan diri Kerajaan adalah pencuri. Apabila pencuri jadi Kerajaan, duit Kerajaan pun dicuri,” katanya.

Jelas Tun Mahathir lagi, apabila orang Melayu dikesan mencuri pada zaman dahulu, mereka akan berasa malu. Bagaimanapun, kini sebaliknya.

Dalam pada itu, Ahli Majlis Kerja Tertinggi (MKT) UMNO, Datuk Mohd Puad Zarkashi membalas kenyataan Tun Mahathir dengan mendakwa beliau mengalami fasa kemurungan politik.

“Kini tidurnya terganggu kerana Anwar yang pernah dipecat, dipenjara dan jadi PM tepi kini jadi PM ke 10. Zahid yang didakwa dengan pulohan pertuduhan kini jadi TPM dan kekal Presiden UMNO,” katanya menerusi kenyataan di Facebook.

Mohd Puad berkata, kehidupan Tun Mahathir tidak tenang selepas bekas timbalannya dalam Kabinet pada era 1990 Datuk Seri Anwar Ibrahim kini menjadi Perdana Menteri.

Tambah beliau, Mahathir juga resah apabila Ahmad Zahid yang didakwa di mahkamah ketika pentadbiran beliau selama 22 bulan telah dilantik sebagai Timbalan Perdana Menteri.

Malah, katanya, legasi Tun Mahathir tidak lagi dihormati selepas mengalami kekalahan disifatkan penuh kehinaan pada pilihan raya umum tahun lepas.


Paludan tidak berhenti provokasi, ancam bakar lagi tiga Al-Quran

0

COPENHAGEN, Jumaat
 –
Ahli politik pelampau sayap kanan, Rasmus Paludan berhasrat untuk membakar tiga Al-Quran di Copenhagen, Denmark hari ini.

Katanya, satu akan dibakar di masjid, satu di kedutaan Rusia dan kemudian satu di kedutaan Turkiye, katanya.

Tindakannya didakwa sebagai tindak balas kepada Presiden Turkiye, Recep Tayyip Erdogan yang menghalang permohonan Sweden untuk menyertai NATO.

Menerusi temu bual bersama akhbar Sweden, Aftonbladet, Paludan berhasrat untuk terus membakar naskhah kitab suci itu setiap Jumaat jam 2 petang.

Artikel berkaitan

KPM umum sekolah cuti khas Aidilfitri pada 19 April

Kedah umum cuti peristiwa 5 Februari sempena Thaipusam

MYDIN rugi setengah juta kerana cuti tambahan raya

Kerajaan kaji subsidi telur, ayam Jun ini

Saudi sahkan pertemuan PM, Raja Salman dan Putera Mohammed

“Saya akan mengumumkan bahawa ini adalah kesalahan Erdogan. Sekarang dia tidak mahu membenarkan Sweden masuk NATO, saya perlu mengajarnya tentang kebebasan bersuara sehingga dia melakukannya,” katanya.

Ahli politik pelampau sayap kanan, Rasmus Paludan bertindak membakar Al-Quran

Di Denmark, Paludan tidak memerlukan permit sebagaimana di Sweden, tetapi dia mesti memaklumkan pihak berkuasa 24 jam sebelum melakukan sebarang tindakan.

Ahli politik itu mencetuskan kemarahan masyarakat Islam minggu lalu selepas dia membakar al-Quran di ibu kota Sweden, Stockholm.

Perbuatan jijik itu turut mendapat kebenaran kerajaan berkenaan.


Peluang Ahmad Zahid dapat pasport tipis – Peguam

0

BANGI, Jumaat –
Peguam, Datuk Mohamed Haniff Khatri Abdulla memaklumkan, peluang Datuk Seri Ahmad Zahid Hamidi mendapatkan semula pasport antarabangsa beliau sangat tipis kerana keperluan dan kepentingan sebagai Timbalan Perdana Menteri serta Menteri Kemajuan Desa dan Wilayah kurang penting berbanding Menteri lain.

Tambah beliau, walaupun Ahmad Zahid sudah memfailkan permohonan itu, Mahkamah Tinggi perlu mengimbangi semula kadar kepentingan pasport susulan beliau diwajibkan untuk menghadiri tarikh perbicaraan yang telah ditetapkan.

Dalam masa yang sama, beliau turut mengulas bahawa Ahmad Zahid tidak akan diberikan layanan istimewa oleh Mahkamah Tinggi walaupun jawatannya sebagai Timbalan Perdana Menteri dan Menteri Kabinet.

Beliau turut menjelaskan, sekiranya layan istimewa itu diberikan, secara tidak langsung ia  menjadi satu tindakan penyalahgunaan ihsan dan kebenaran mahkamah, justeru mahkamah tetap akan melakukan ketegasan buat Ahmad Zahid.

Ahmad Zahid memerlukan pasport antarabangsa agar beliau dapat memperolehi pasport diplomatik yang sering digunakan oleh delegasi lawatan kerja oleh Menteri

Terdahulu, pasport Ahmad Zahid ditahan oleh mahkamah hampir lima tahun lalu, sebagai syarat jaminan berhubung pendakwaan terhadapnya mengenai pertuduhan rasuah, pecah amanah dan pengubahan wang haram dana Yayasan Akal Budi sejak 2018.

Ahmad Zahid turut memaklumkan beliau diberi mandat daripada Perdana Menteri, Datuk Seri Anwar Ibrahim untuk mewakili delegasi lawatan kerja dalam beberapa urusan pentadbiran negara.


Yayasan Maghfirah sasar lebih 10,000 penerima bantuan Ramadan

0

BANGI, Jumaat –
Keadaan ekonomi negara yang tidak menentu menyebabkan kehidupan rakyat Malaysia semakin terhimpit susulan kenaikan harga barang menjelang bulan Ramadan kira-kira 54 hari lagi.

Ketua Pegawai Eksekutif Yayasan Maghfirah (YM), Muhammad Shuib Noruddin berkata, atas rasa tanggungjawab itu, mereka melancarkan Kempen Raikan Ramadan Tahun 2023 bagi meringankan beban masyarakat khususnya golongan asnaf dan B40.

Beliau berkata, YM mensasarkan pengumpulan dana sebanyak RM500,000 dengan anggaran lebih 10,000 orang penerima manfaat menerusi 12 projek yang berjalan sepanjang bulan Ramadan dalam kempen ini seperti Infak al-Quran, Infak Kelas Sahabat al-Quran Braille, Kongsi Rezeki, Jiwa Peduli, Tabung Raikan Ramadan dan Lestari Anak Yatim.

Jelas Muhammad Shuib, antara lokasi yang bakal menerima bantuan tersebut adalah pusat kebajikan, rumah anak yatim, pusat rawatan perubatan serta pusat komuniti YM.

Artikel berkaitan

ATM Sentiasa Siap Siaga Pindah Mangsa Banjir Ke Kawasan Selamat

Rayuan SIS cabar fatwa MAIS sekali lagi ditolak

Ketepikan Masalah Dalaman – Ahmad Zahid

Thai Hot Guy : PEMBELA akan lapor polis

Orang ramai dinasihat guna bekalan air diiktiraf SPAN

Agihan bantuan itu pula akan dilaksanakan oleh sukarelawan YM, Skuad Kita Bantu di seluruh negara.

“YM hari ini turut melancarkan lima buah pakej Raikan Ramadan iaitu Infak Ramadan Bronze (RM50), Infak Ramadan Silver (RM100), Infak Ramadan Gold (RM300), Infak Ramadan Diamond (RM500) dan Infak Ramadan Platinum (RM100),” katanya dalam sidang media di ibu pejabat YM di Kajang, Selangor hari ini yang turut dihadiri
Ketua Pegawai Operasi YM, Mariam Malek dan Pengurus Projek, Lukmanul Hakeem.

Selain itu, YM juga akan meneruskan Majlis Amal Maghfirah (MAM) bagi meraikan seramai 350 asnaf yang terdiri daripada anak-anak yatim, pelajar tahfiz, golongan orang kelainan upaya (OKU) dan anak-anak tajaan kelas Sahabat Al-Quran (SAQ).

Ketua Pegawai Operasi YM, Mariam Malek berkata, YM juga menambah bilangan penerima-penerima bantuan yang baharu selain daripada penerima-penerima bantuan sedia ada menerusi beberapa projek bersama yayasan sebelum ini.

Mariam berkata, YM turut bekerjasama dengan Komuniti Rukun Tetangga (KRT) kawasan setempat serta masjid untuk mendapatkan dan menyaring maklumat penerima-penerima bantuan tersebut.

“Kita bekerjasama dengan KRT di kawasan-kawasan komuniti untuk mendapatkan senarai maklumat golongan asnaf yang memerlukan

“Kita juga berhubung dengan masjid dan surau dalam kawasan komuniti mereka yang memerlukan dan layak untuk menerima bantuan,” katanya.


KJ keterlaluan, Hishammuddin membelakang parti

0

BANGI, Sabtu – Ahli Majlis Kerja Tertinggi (MKT) UMNO, Datuk Puad Zarkashi mendedahkan sebab UMNO memecat Khairy Jamaluddin Abu Bakar daripada parti itu kerana didakwa memburukkan parti dan Presidennya, Datuk Seri Dr Ahmad Zahid Hamidi.

Beliau mendakwa, perbuatan yang dilakukan Khairy pada kempen Pilihan Raya Umum ke-15 (PRU15) disifatkan sebagai melampau dan amat keterlaluan.

“Kenapa KJ dipecat? Khairy memang melampau. Memburukkan parti dan Presiden semasa kempen PRU15 amat keterlaluan.

“Fitnah pengundi hantu semasa Perhimpunan Agung UMNO 2022 berniat jahat,” katanya dalam hantaran di Facebooknya pada Sabtu.

Artikel berkaitan

Porak-peranda politik jejas institusi kehakiman negara

KPT arah UiTM siasat punca data lebih 11,000 pemohon bocor

Perlu Siasatan Menyeluruh Banteras Pemalsuan Sijil

Tiada laporan rakyat Malaysia terbabit gempa di Turkiye

Umat Islam perlu cakna perubahan politik dunia

Selain Khairy, UMNO turut memecat bekas Pengerusi Perhubungan UMNO Negeri Selangor, Tan Sri Noh Omar.

Beberapa pemimpin lain pula digantung selama enam tahun antaranya Ahli Parlimen Sembrong yang juga bekas Naib Presidennya, Datuk Seri Hishammuddin Tun Hussein dan bekas Ketua Penerangan UMNO, Shahril Sufian Hamdan.

Ahli Parlimen Rengit itu menambah, parti perlu berani mengambil langkah sedemikian, sebagaimana mereka yang dipecat itu berani memfitnah parti.

Malah Puad menambah, perkara itu bukan luar biasa kerana parti lain pernah melakukan perkara sama dengan memecat ahli mereka.


Anwar arah cetak sejuta al-Quran, reaksi tindakan biadab Paludan

0

BANGI, Sabtu – Perdana Menteri, Datuk Seri Anwar Ibrahim mengarahkan serta-merta operasi mencetak sejuta al-Quran untuk diedarkan ke seluruh dunia sebagai reaksi balas kepada tindakan biadab membakar al-Quran di Sweden baru-baru ini.

Menurutnya, proses cetakan sejuta al-Quran itu akan dilaksanakan Yayasan Restu di Kompleks Nasyrul Quran di Presint 14 di Putrajaya bermula hari ini.

“Dia (ahli politik Sweden-Denmark, Rasmus Paludan) bakar satu al-Quran tapi insya-Allah melalui Yayasan Restu kita akan berusaha secara berperingkat untuk mengeluarkan satu juta al-Quran.

“Saya setuju bahawa cara paling berfaedah untuk menjawab kerja-kerja gila dan biadab ini adalah dengan meneruskan usaha yang sudah dimulakan dan bertekad dalam masa singkat secara berperingkat untuk mencetak dan mengedar satu juta al-Quran ke seluruh dunia.

Artikel berkaitan

Wisma Putra terima maklumat tiga rakyat Malaysia masih di Sudan

Tengku Zafrul angkat sumpah Ahli MKT dilantik Presiden UMNO

Terima kasih atas khidmat sebagai Naib Presiden, PM – Ahmad Maslan

Ahli Parlimen langgar peraturan, berdepan penalti sehingga RM10,000

Tanah rizab Melayu: Orang dalam, ahli politik mungkin terlibat

“Itu jawapan terbaik bagi menghadapi kegilaan orang ini. insya-Allah, al-Quran ini bukan sahaja diedar untuk bacaan tetapi dijadikan bahan untuk dihayati,” katanya ketika ditemui selepas melawat operasi pencetakan al-Quran di Kompleks Nasyrul Quran di sini bersempena Festival Seni Al-Quran Restu Global.

Katanya, Malaysia serta kerajaan Islam dan dunia Islam membantah keras kegilaan manusia dan haiwan ini yang sanggup membakar kitab suci.

Anwar berkata, kerajaan sudah pun memanggil duta Sweden di Malaysia bagi menyampaikan suara bantahan rakyat Malaysia terhadap tindakan biadab itu.

Mengulas lanjut mengenai cetakan sejuta al-Quran itu, Anwar berkata, kos percetakan itu akan ditanggung kerajaan dan sumbangan wakaf oleh orang awam.

Menurutnya, kerajaan juga akan menghubungi negara-negara Islam lain bagi menyelaras pengedaran al-Quran itu nanti.

“Setakat ini, Kompleks Nasyrul Quran di sini sudah menyerahkan dan mengedarkan sebanyak dua juta al-Quran ke seluruh dunia,” katanya.

Terdahulu, Anwar turut melancarkan Festival Seni Al-Quran Restu Global (RGQAF), pameran buku terbesar dunia (Haza Muhammad) dan Lembaran Bersejarah Yayasan Restu yang berlangsung di Kompleks Nasyrul Quran, di sini bermula 20 Januari lalu dan berakhir esok. – Utusan


Ismail Sabri dakwa Lembaga Disiplin UMNO tak pernah nasihat pecat, gantung pemimpin

0

BANGI, Sabtu – Pemecatan dan penggantungan beberapa pemimpin UMNO semalam tidak melalui proses sewajarnya serta wujud kecacatan dalam proses berkenaan.

Naib Presiden UMNO, Datuk Seri Ismail Sabri Yaakob menjelaskan, beliau dimaklumkan bahawa Lembaga Disiplin parti juga tidak pernah menasihatkan Presiden UMNO, Datuk Seri Dr Ahmad Zahid Hamidi untuk mengambil sebarang tindakan sedemikian, sebaliknya hanya pemakluman mengenai terdapat laporan dibuat terhadap pemimpin yang dituduh.

“Sebagai sebuah parti bertamadun, UMNO mesti dilihat telus dalam membuat sebarang tindakan.

“Saya menyatakan tidak setuju dengan keputusan itu atas alasan pemecatan dan penggantungan dibuat dengan tidak mematuhi proses perundangan serta bertentangan dengan prinsip ‘
natural justice
‘ seperti membela diri,” katanya dalam posting di Instagram beliau malam ini.

Artikel berkaitan

Pemuda ISMA Lancar Kempen Suntik Semangat Perjuangan Melayu, Islam

I-Guru gesa tindakan tegas kepada pelajar rosakkan harta benda sekolah

1 Dis, Harga Produk Berasaskan Roti Keluaran Gardenia Naik

Umat Islam perlu bersatu, jangan berpuak-puak

Pengampunan Najib, UMNO tidak boleh failkan permohonan

Ismail Sabri menjelaskan, di sebalik tindakan pecat dan gantung yang diumumkan malam tadi itu, tiada surat tunjuk sebab bagi yang dituduh mengetahui pertuduhan terhadap mereka, selain tidak diberi ruang menjawab pertuduhan melalui surat tunjuk sebab.

“Jika yang menuduh tidak puas hati, maka yang dituduh perlu dirujuk kepada pendengaran dalam jawatankuasa disiplin bagi mempertahankan diri. Beliau boleh membawa saksi, tuduhan perlu dibuktikan.

“Jika jawatankuasa disiplin mendapati yang dituduh bersalah atau sebaliknya, maka jawatankuasa disiplin perlu memberi cadangan kepada jawatankuasa pengurusan UMNO.

“Jawatankuasa pengurusan UMNO perlu berbincang dan membawa cadangan ke Majlis Kerja Tertinggi (MKT) untuk keputusan. Proses ini tidak dilaksanakan,” katanya.

Setiausaha Agung UMNO, Datuk Seri Ahmad Maslan dalam kenyataannya malam tadi mengesahkan bekas Ketua Pemuda UMNO, Khairy Jamaluddin dan Ahli MKT UMNO, Tan Sri Noh Omar dipecat daripada partinya.

Ahli Parlimen Sembrong, Datuk Seri Hishammuddin Hussein dan Naib Ketua Pemuda UMNO, Shahril Hamdan pula digantung keahlian selama enam tahun.

Ketua UMNO Bahagian Tebrau, Datuk Maulizan Bujang, Ketua UMNO Bahagian Jempol, Datuk Seri Mohd Salim Sharif juga berdepan nasib sama digantung keahliannya, sementara Ahli MKT, Datuk Dr Fathul Bari Mat Jahaya diberi surat tunjuk sebab.

Sementara lima ahli UMNO Bahagian Pasir Gudang, sembilan ahli UMNO Bahagian Putrajaya, dua ahli UMNO Bahagian Tanjung Karang dan 26 ahli UMNO negeri Pahang, dipecat keahliannya.


Khairy tiada niat buat rayuan, yakin tidak akan dilayan

0

BANGI, Sabtu – Bekas Ketua Pemuda UMNO, Khairy Jamaluddin menegaskan, proses pemecatan keahlian beliau tidak mengikut proses biasa, khususnya membabitkan Lembaga Disiplin.

Beliau juga tidak menerima sebarang surat tunjuk sebab serta pendengaran daripada Lembaga Disiplin sebelum pengumuman pemecatan seperti dilaporkan media malam tadi.

“Mengesahkan tiada proses sewajarnya. Tiada surat tunjuk sebab dan pendengaran Lembaga Disiplin.

“Secara ringkasnya dan dibuang dalam tempoh satu hari daripada parti yang saya setia selama 23 tahun,” katanya menerusi Insta Story akaun Instagram beliau hari ini.

Artikel berkaitan

Lebih 500 Ribu Peluang Pekerjaan Berjaya Diwujudkan

Penubuhan pasukan khas D11 bantu banteras aktiviti pornografi kanak-kanak

UMNO Runding Dengan Kerajaan Bila PRU15

IPG tidak dapat kerana sudah terima elaun bulanan RM450

Isu ceroboh perairan negara, lewat bantuan banjir dijangka tumpuan Dewan Rakyat hari ini

Sementara itu, media juga melaporkan bekas Ahli Parlimen Rembau tersebut dipetik tidak akan membuat rayuan selepas dipecat daripada UMNO kerana tidak yakin dengan keputusan yang dibuat oleh Presidennya, Datuk Seri Dr Ahmad Zahid Hamidi.

“Bila sudah dipecat, pasti nak kena fikir soal masa depan politik. Apakah langkah seterusnya dan ada minta saya buat rayuan.

“Tetapi, saya rasa tak yakin dengan undang-undang rimba yang dipakai oleh presiden yang mana pemecatan itu dibuat tanpa mengikut proses biasa.

“Kalau hantar pun ia tidak dilayan, jadi saya rasa buang masa saja nak buat rayuan. Kalau inilah cara dia buang saya, maka memang tidak ada keadilan (dalam parti),” katanya dipetik menerusi laporan media itu.

Khairy dan Ahli Majlis Kerja Tertinggi (MKT) UMNO, Tan Sri Noh Omar menyertai senarai pemimpin UMNO terbaru yang dipecat daripada parti itu selepas bekas Setiausaha Agung Barisan Nasional (BN), Tan Sri Annuar Musa dan Ketua UMNO Bahagian Arau, Datuk Seri Shahidan Kasim.

Keputusan pemecatan itu dibuat pada MKT UMNO yang dipengerusikan Presiden UMNO, Datuk Seri Dr Ahmad Zahid Hamidi malam tadi.

Ketua UMNO bahagian Sembrong, Datuk Seri Hishammuddin Hussein dan Naib Ketua Pemuda UMNO, Shahril Hamdan pula digantung keahliannya selama enam tahun.

Setiausaha Agung UMNO, Datuk Seri Ahmad Maslan dalam kenyataannya turut mengesahkan Ketua UMNO Bahagian Tebrau, Datuk Maulizan Bujang; Ketua UMNO Bahagian Jempol, Datuk Seri Mohd Salim Sharif juga digantung enam tahun, sementara Ahli MKT, Datuk Dr Fathul Bari Mat Jahaya diberi surat tunjuk sebab.

Turut dipecat malam tadi lima ahli UMNO Bahagian Pasir Gudang, sembilan ahli UMNO Bahagian Putrajaya, dua ahli UMNO Bahagian Tanjung Karang dan 26 ahli UMNO negeri Pahang.


Muhyiddin pelawa Khairy sertai Bersatu

0

BANGI, Khamis – Bekas Ketua Pemuda UMNO,
Khairy Jamaluddin Abu Bakar
 boleh mengemukakan permohonan sekiranya berhasrat menyertai Parti Pribumi Bersatu Malaysia (Bersatu) setelah dipecat daripada UMNO pada Jumaat.

Pengerusi Perikatan Nasional (PN), Tan Sri Muhyiddin Yassin berkata, permohonan daripada bekas Ahli Parlimen Rembau itu bagaimanapun akan dipertimbangkan oleh pihak parti sebelum membuat keputusan.

“KJ adalah orang bijak, dia pandai, banyak orang suka tapi tidak mengapa semua ini saya kenal… terserah pada mereka (pihak parti) kalau mereka rasa sesuai kerana seorang seperti KJ ini, bukan saya hendak memuji pun.

“Dia bersama saya dalam kerajaan dulu… saya lantik dia walaupun parti tidak menamakan dia. Dulu jadi Menteri MOSTI (Kementerian Tenaga, Sains, Teknologi dan Inovasi), lepas itu Menteri Kesihatan. Jadi kita kenal dia bijak orangnya… berkelulusan tinggi dan politik pun boleh tahan matang.

Artikel berkaitan

Setiausaha politik Anwar nafi khabar angin pelantikan Wan Azizah di JPM

Mungkin ada rakyat Malaysia jadi tali barut – Azalina

Penyertaan KJ beri kelebihan kepada PN

Dakwaan Muhyiddin, tutup isu RoS pemilihan UMNO – Pemimpin PN

Pusat Rawatan TH Diiktiraf Arab Saudi, Negara Pertama Diluluskan Permit

“Jadi kalau KJ kata dia berhasrat untuk bersama menyertai Bersatu, dia boleh buat permohonan. Kita akan pertimbangkan secara yang baik-baik,” katanya pada Sabtu.

Sebelum itu, Muhyiddin menghadiri Majlis Sambutan Tahun Baharu Cina peringkat Parlimen Pagoh di Dewan Kompleks Sukan Pagoh.

Selain Khairy, bekas Pengerusi
UMNO
 Selangor, Tan Sri Noh Omar turut dipecat daripada UMNO hasil keputusan Mesyuarat Majlis Tertinggi (MKT) UMNO yang dipengerusikan Presiden UMNO, Datuk Seri Ahmad Zahid Hamidi pada Jumaat.

Pemecatan berkenaan dibuat berikutan pelanggaran disiplin parti mengikut Perlembagaan UMNO kerana kesalahan semasa Pilihan Raya Umum ke-15 (PRU15).

Selain itu, Ketua UMNO Bahagian Sembrong, Datuk Seri Hishammuddin Hussein dan Naib Ketua Pemuda UMNO, Shahril Hamdan
digantung keahlian
 masing-masing.

Sementara itu, Muhyiddin berkata, beliau tidak dapat mengulas banyak mengenai pemecatan nama-nama besar UMNO.

“Saya minta maaf… saya patut tak boleh campur urusan parti orang lain tapi kerana saya bekas Timbalan Presiden dan saya pernah berada dalam parti itu, saya fikir orang seperti saya atau pun yang lain tentu mereka agak rasa kecewa dan dukacita,” katanya. – Sinar Harian


Penggantungan ini bukan satu pengakhiran – Hishammuddin

0

BANGI, Sabtu – Ahli Parlimen Sembrong, Datuk Seri Hishammuddin Hussein yang digantung keahlian dalam UMNO menyifatkan tindakan itu bukan pengakhiran kepada karier politik beliau.

Bekas Naib Presiden UMNO itu menjelaskan, ia adalah suatu perkara baharu yang perlu ditempuhi dalam meneruskan usaha serta agenda membela agama, bangsa dan tanah air.

“Mesyuarat Majlis Kerja Tertinggi (MKT) UMNO sudah memutuskan untuk menggantung keahlian saya dalam parti selama enam tahun.

“Berkenaan apa langkah seterusnya, saya terpaksa berbincang dengan kepemimpinan UMNO Sembrong untuk memikirkan apa hala tuju dan tindakan selanjutnya.

Artikel berkaitan

Dua Kes Omicron Mula Direkod Di Pulau Pinang

PAS tiada halangan disiasat SPRM

Lelaki tabur paku ditahan polis

Sekolah Vernakular Cipta Jurang, Halang Integrasi Nasional – ISMA

10,000 rakyat Malaysia dijangka sertai ibadah korban di Tanah Suci

“Apa yang berlaku tidak sesekali mematahkan semangat saya untuk cekal berjuang demi agama bangsa dan tanah air

“Ini bukanlah pengakhiran tapi hanya permulaan. Permulaan yang baharu,” katanya dalam satu video yang dikongsi di Facebook beliau malam ini.

Setiausaha Agung UMNO, Datuk Seri Ahmad Maslan dalam kenyataannya malam tadi, mengesahkan penggantungan Hishammuddin, selain Naib Ketua Pemuda UMNO, Shahril Hamdan.

Ketua UMNO Bahagian Tebrau, Datuk Maulizan Bujang dan Ketua UMNO Bahagian Jempol, Datuk Seri Mohd Salim Sharif juga berdepan nasib sama manakala Ahli MKT, Datuk Dr Fathul Bari Mat Jahaya, diberi surat tunjuk sebab.

Bekas Ketua Pemuda UMNO, Khairy Jamaluddin dan Ahli Majlis Kerja Tertinggi (MKT) UMNO, Tan Sri Noh Omar serta lima ahli UMNO Bahagian Pasir Gudang, sembilan ahli UMNO Bahagian Putrajaya, dua ahli UMNO Bahagian Tanjung Karang dan 26 ahli UMNO negeri Pahang, dipecat keahlian.